
Ελαφρύνσεις στη φορολογία κεφαλαίου και άλλες διατά¬ 
ξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΦΟΡΟΛΟΓΙΑ ΚΕΦΑΛΑΙΟΥ 

Αρθρο 1 

Φορολογία κληρονομιών, δωρεών 
και γονικών παροχών 

1. Η παράγραφος 1 του άρθρου 17 του Ν. 1591/1986 
(ΦΕΚ 50 Α'), όπως τροποποιήθηκε με την παράγραφο 14 
του άρθρου 10του Ν. 2386/1996 (ΦΕΚ43 Α') αντικαθίστα¬ 
ται ως ακολούθως: 

"1. Οικία ή διαμέρισμα, που αποκτάται αιτία θανάτου α¬ 
πό σύζυγο ή τέκνα του κληρονομούμενου κατά πλήρη κυ¬ 
ριότητα, απαλλάσσεται από το φόρο, εφόσον ο κληρονό¬ 
μος ή κληροδόχος ή ο σύζυγος αυτού ή τα ανήλικα τέκνα 
τους δεν έχουν δικαίωμα πλήρους κυριότητας ή επικαρ¬ 
πίας ή οίκησης σε άλλη οικία ή διαμέρισμα που πληροί τις 
στεγαστικές ανάγκες της οικογένειάς τους ή δικαίωμα 
πλήρους κυριότητας επί οικοπέδου οικοδομήσιμου ή επί 
ιδανικού μεριδίου οικοπέδου, στα οποία αντιστοιχεί εμ¬ 
βαδόν κτίσματος που πληροί τις στεγαστικές τους ανά¬ 
γκες και βρίσκονται σε δήμο ή κοινότητα με πληθυσμό ά¬ 
νω των τριών χιλιάδων (3.000) κατοίκων. 

Η απαλλαγή παρέχεται για ποσό αγοραίας αξίας οικίας 
ή διαμερίσματος μέχρι 14.000.000 δραχμές για κάθε κλη¬ 
ρονόμο ή κληροδόχο. Το ποσό αυτό προσαυξάνεται κατά 
7.000.000 δραχμές για το σύζυγο και καθένα από τα δύο 
πρώτα τέκνα του κληρονόμου ή κληροδόχου και κατά 
8.000.000 δραχμές για το τρίτο και καθένα από τα επόμε¬ 
να τέκνα του, εφόσον στο δικαιούχο κληρονόμο ή κληρο¬ 
δόχο περιέρχεται μία μόνο οικία ή ένα διαμέρισμα εξ ολο¬ 
κλήρου και κατά πλήρη κυριότητα και όχι ποσοστό εξ αδι¬ 
αιρέτου. 

Για την εφαρμογή των διατάξεων αυτών, η περιοχή της 
τέως Διοίκησης Πρωτεύουσας θεωρείται ως ένας δήμος. 

Οι στεγαστικές ανάγκες καλύπτονται, αν το εμβαδόν 
της οικίας ή του διαμερίσματος είναι, για ένα άτομο, τριά¬ 
ντα πέντε (35) τ.μ. και για τους συζύγους, εβδομήντα (70) 


τ.μ., προσαυξανόμενα κατά δεκαπέντε (15) τ.μ. για καθέ¬ 
να από τα δύο πρώτα τέκνα τους και κατά είκοσι πέντε (25) 
τ.μ. για το τρίτο και καθένα από τα επόμενα τέκνα τους. 11 

2. Η παράγραφος 3του άρθρου 17τουΝ. 1591/1986, ό¬ 
πως ισχύει, αντικαθίσταται ως ακολούθως: 

"3. Η απαλλαγή από το φόρο της κτήσης αιτία θανάτου 
παρέχεται μία μόνο φορά. Δεν απαλλάσσεται ο κληρονό¬ 
μος ή ο κληροδόχος που έτυχε απαλλαγής από το φόρο 
μεταβίβασης ή γονικής παροχής για απόκτηση στέγης 
πριν από την κτήση αιτία θανάτου." 

3. Το πρώτο εδάφιο της παραγράφου 4 του άρθρου 17 
του Ν. 1591/1986 αντικαθίσταται ως ακολούθως: 

"4. Η απαλλαγή παρέχεται με τον όρο ότι η οικία ή το δια¬ 
μέρισμα θα παραμείνει στην κυριότητα του κληρονόμου ή 
κληροδόχου για μία τουλάχιστον πενταετία. Αν πριν από 
την πάροδο της πενταετίας μεταβιβασθεί η οικία ή το δια¬ 
μέρισμα ή συσταθεί σε αυτό οποιοδήποτε εμπράγματο δι¬ 
καίωμα, εκτός από υποθήκη, ο κληρονόμοςή κληροδόχος 
έχει υποχρέωση, πριν από τη μεταβίβαση ή τη σύσταση 
του εμπράγματου δικαιώματος, να υποβάλει δήλωση και 
να καταβάλει εφάπαξ ολόκληρο το ποσό του φόρου που 
αναλογεί επιμεριστικά στην αξία του ακινήτου του χρόνου 
μεταβίβασης ή στο δηλούμενο τίμημα της μεταβίβασης, 
εφόσον αυτό είναι μεγαλύτερο της αξίας του ακινήτου, ε¬ 
κτός εάν ο φόρος που αναλογεί στην αξία του ακινήτου 
κατά το χρόνο της κτήσης αιτία θανάτου είναι μεγαλύτε¬ 
ρος, οπότε καταβάλλεται ο μεγαλύτερος αυτός φόρος." 

4. Η παράγραφος 6 του άρθρου 23 του Ν. 1828/1989 
(ΦΕΚ 2 Α'), όπως τροποποιήθηκε με την παράγραφο 11 
του άρθρου 14 του Ν. 2579/1998 (ΦΕΚ 31 Α'), αντικαθί¬ 
σταται ως ακολούθως: 

"6. Αν μεταβιβασθεί με γονική παροχή οικία, διαμέρισμα 
ή οικόπεδο, εξ ολοκλήρου και κατά πλήρη κυριότητα, με 
τους όρους και τις προϋποθέσεις που τάσσει το άρθρο 17 
του Ν. 1591/1986, δεν υπόκειται σε φόρο ποσό δραχμών 
2.400.000 για το δικαιούχο. Το ποσό αυτό προσαυξάνεται 
κατά 1.700.000 δραχμές για το σύζυγο και καθένα από τα 
δύο πρώτα τέκνα του δικαιούχου και κατά 2.500.000 
δραχμές για το τρίτο και καθένα από τα επόμενα τέκνα 
του. Αν ο δικαιούχος της γονικής παροχής παρουσιάζει α¬ 
ναπηρία τουλάχιστον 67%, η απαλλαγή ανέρχεται στο μι¬ 
σό της φορολογητέας αξίας του ακινήτου και δεν μπορεί 
να υπερβείτα 24.000.000 δραχμές." 

5. Οι διατάξεις της παραγράφου 1 και του τελευταίου ε- 

δαφίου της παραγράφου 2 του άρθρου 29 του Ν.Δ. 118/ 
1973 (ΦΕΚ 202 Α'), όπως τροποποιήθηκαν με την παρά¬ 
γραφο 9 του άρθρου 14 του Ν. 2579/1998, αντικαθίστα¬ 
νται ως ακολούθως: 

"1. Οι κληρονόμοι ή κληροδόχοι, ανάλογα με τη συγγε¬ 
νική τους σχέση προς τον κληρονομούμενο, κατατάσσο¬ 
νται στις επόμενες τέσσερις (4) κατηγορίες. Για καθεμία 
από τις κατηγορίες αυτές ισχύει χωριστή φορολογική κλί¬ 
μακα ως εξής: 

ΚΑΤΗΓΟΡΙΑ Α' 

Γ ια κληρονομική μερίδα ή κληροδοσία που περιέρχεται 
σε: α) σύζυγο του κληρονομούμενου, β) κατιόντες πρώ¬ 
του βαθμού (τέκνα από νόμιμο γάμο, τέκνα χωρίς γάμο έ¬ 
ναντι της μητέρας, αναγνωρισθέντα εκουσίως ή δικαστι- 
κώς έναντι του πατέρα, νομιμοποιηθέντα με επιγενόμενο 
γάμο ή δικαστικώς έναντι και των δύο γονέων, γ) ανιόντες 
εξ αίματος πρώτου βαθμού. 

ΚΑΤΗΓΟΡΙΑ Α' 

Κλιμάκια Συντελεστής Φόρος Φορολογητέα Φόρος 

_ κλιμακίου (%) κλιμακίου περιουσία που αναλογεί 

6.500.000 - - 6.500.000 

11.500.000 5 575.000 18.000.000 575.000 

54.000.000 15 8.100.000 72.000.000 8.675.000 

Υπερβάλλον 25 

Αν οι κληρονόμοι ή κληροδόχοι είναι ανήλικα τέκνα του 
κληρονομούμενου, εφόσον η αξία της κληρονομικής με¬ 
ρίδας είναι: 

α) μέχρι και 12.000.000 δραχμές, ο φόρος που αναλογεί 
μειώνεται κατά 60% και 

β) από 12.000.001 έως και 47.000.000 δραχμές, ο φό¬ 
ρος που αναλογεί μειώνεται κατά 30%. 

Οι πιο πάνω διατάξεις, που προβλέπουν μείωση του φό¬ 
ρου για τα ανήλικα τέκνα του κληρονομούμενου, δεν ε¬ 
φαρμόζονται σε κτήσεις δωρεάς εν ζωή ή αιτία θανάτου 
(ή προίκας), καθώς και στις περιουσιακές παροχές των 
γονέων προς τα τέκνα τους κατά το άρθρο 1509 του Αστι¬ 
κού Κώδικα. 

ΚΑΤΗΓΟΡΙΑ Β' 

Γ ια κληρονομική μερίδα ή κληροδοσία που περιέρχεται 
σε: α) κατιόντες δεύτερου και επόμενων βαθμών, β) ανι¬ 
όντες δεύτερου και επόμενων βαθμών, γ) εκουσίως ή δι¬ 
καστικούς αναγνωρισθέντα τέκνα έναντι των ανιόντων του 
πατέρα που τα αναγνώρισε, δ) κατιόντες του αναγνωρι- 
σθέντος έναντι του αναγνωρίσαντος και των ανιόντων αυ¬ 
τού, ε) αδελφούς (αμφιθαλείς ή ετεροθαλείς) και στ) συγ¬ 
γενείς εξ αίματος τρίτου βαθμού εκ πλαγίου. 


Κλιμάκια 

Συντελεστής 
κλιμακίου (%) 

Φόρος 

κλιμακίου 

Φορολογητέα 

περιουσία 

Φόρος 

που αναλονεί 

5.000.000 

- 

- 

5.000.000 


13.000.000 

10 

1.300.000 

18.000.000 

1.300.000 

54.000.000 

20 

10.800.000 

72.000.000 

12.100.000 

Υπερβάλλον 

35 





ΚΑΤΗΓΟΡΙΑ Γ 


Γ ια κληρονομική μερίδα ή κληροδοσία που περιέρχεται 
σε: α) πατριούς και μητριές, β) τέκνα από προηγούμενο 
γάμο του συζύγου, γ) τέκνα εξ αγχιστείας (γαμπρούς - νύ¬ 
φες), δ) ανιόντες εξ αγχιστείας (πεθερό - πεθερά). 


Κλιμάκια 

Συντελεστής 
κλιμακίου (%) 

Φόρος 

κλιμακίου 

Φορολογητέα 

περιουσία 

Φόρος 

που αναλογεί 

2.100.000 

- 

- 

2.100.000 

- 

15.900.000 

20 

3.180.000 

18.000.000 

3.180.000 

54.000.000 

35 

18.900.000 

72.000.000 

22.080.000 

Υπερβάλλον 

50 





ΚΑΤΗΓΟΡΙΑ Δ' 


Γ ια κληρονομική μερίδα ή κληροδοσία που περιέρχεται 
σε οποιονδήποτε άλλον εξ αίματος ή εξ αγχιστείας συγ¬ 
γενή του κληρονομούμενου ή εξωτικό. 

Κλιμάκια 

Συντελεστής 
κλιμακίου (%) 

Φόρος 

κλιμακίου 

Φορολογητέα 

περιουσία 

Φόρος 

που αναλογεί 

1.200.000 

- 

- 

1.200.000 

- 

16.800.000 

35 

5.880.000 

18.000.000 

5.880.000 

54.000.000 

50 

27.000.000 

72.000.000 

32.880.000 

Υπερβάλλον 

60 





Στο ποσό του φόρου που προκύπτει με βάση τις πιο πά¬ 
νω κλίμακες περιλαμβάνεται ο φόρος υπέρ του Δημοσίου 
και οι πρόσθετοι σε αυτόν φόροι: 

α) 3% υπέρ δήμων και κοινοτήτων, που προβλέπεται α- 
πότιςδιατάξειςτου β.δ. 24/9-20.10.1958 (ΦΕΚ 171 Α') και 
β) 7% υπέρ νομαρχιακών ταμείων οδοποιίας, που προ- 
βλέπεται από τις διατάξεις του άρθρου 7 του Ν. 3155/ 
1995 (ΦΕΚ63Α'). Η απόδοση των φόρων υπέρ τρίτων γί¬ 
νεται σύμφωνα με όσα ορίζονται στην παράγραφο 3 του 
άρθρου 81." 

"Όταν ο κληρονόμος ή κληροδόχος έχει αναπηρία του¬ 
λάχιστον 67%, ο φόρος που αναλογεί στη μέχρι 
47.000.000 δραχμές αξία της κληρονομικής μερίδας ή 
κληροδοσίας μειώνεται κατά 60%." 

6. Τα δύο πρώτα εδάφια της παραγράφου 1 του δεύτε¬ 
ρου άρθρου του Ν. 1329/1983 (ΦΕΚ 25 Α'), όπως τροπο¬ 
ποιήθηκαν με την παράγραφο 10 του άρθρου 14 του ν. 
2579/1998, αντικαθίστανται ως ακολούθως: 

"Περιουσιακές παροχές γονέων προς τα τέκνα τους, 
που γίνονται σύμφωνα με τις διατάξεις του άρθρου 1509 
του Α.Κ., υπόκεινται στο μισό του φόρου δωρεών μέχριτο 
ποσό των 28.000.000 δραχμών, αυτοτελώς για κάθε γο¬ 
νέα. Το ποσό αυτό αυξάνεται σε 42.000.000 δραχμές όταν 
ο ένας από τους γονείς έχει αποβιώσει. Στα πιο πάνω πο¬ 
σά συνυπολογίζονται οι προγενέστερες δωρεές ή γονι¬ 
κές παροχές των γονέων προς τα τέκνα τους που έχουν υ¬ 
παχθεί σε φόρο και όχι τα απαλλασσόμενα ποσά." 

7. Το άρθρο 4 του ν.δ. 118/1973, όπως τροποποιήθηκε 
με την παράγραφο 10 του άρθρου 13 του Ν. 1882/1990 
(ΦΕΚ 43 Α'), αντικαθίσταται ως ακολούθως: 

"Στην κτήση αιτία θανάτου συνυπολογίζονται οι δωρεές 
εν ζωή ή αιτία θανάτου, οι γονικές παροχές και οι προίκες 
του κληρονομουμένου προς τον κληρονόμο ή κληροδό¬ 
χο, εφόσον η φορολογική υποχρέωση γι’ αυτές γεννήθη¬ 
κε σε χρόνο που το δικαίωμα του Δημοσίου δεν έχει πα¬ 
ραγράφει, σύμφωνα με τις διατάξεις της παραγράφου 5 
του άρθρου 102. 

Γ ια το συνυπολογισμό των κτήσεων αυτών λαμβάνεται 
υπόψη η αξία που είχε υπαχθεί σε φόρο, κατάτο χρόνο γέ¬ 
νεσης της φορολογικής υποχρέωσης αυτών, και όχι τα α¬ 
παλλασσόμενα ποσά." 

8. Η παράγραφος 2 του άρθρου 9 του ν.δ. 118/1973 α¬ 
ντικαθίσταται ως ακολούθως: 

"2. Όταν αποκτώνται ακίνητα ή κινητά (με εξαίρεση χρη- 

ματικά ποσά, καταθέσεις, απαιτήσεις και παροχές), αν η 
φορολογική δήλωση γι’ αυτά υποβληθεί μετάτηνπάροδο 
τριών (3) ετών από το χρόνο γένεσης της φορολογικής υ¬ 
ποχρέωσης, για τον υπολογισμό του φόρου λαμβάνεται 
υπόψη η αξία αυτών και οι φορολογικές κλίμακες που ι¬ 
σχύουν κατά το χρόνο υποβολής της δήλωσης. Αν εκδο- 
θεί πράξη επιβολής φόρου από τον προϊστάμενο της δη¬ 
μόσιας οικονομικής υπηρεσίας μετά την πάροδο τριετίας 
από το χρόνο γένεσης της φορολογικής υποχρέωσης για 
τα περιουσιακά στοιχεία του προηγούμενου εδαφίου, ε¬ 
φόσον δεν έχει υποβληθεί γι’ αυτά δήλωση από τον υπό¬ 
χρεο μέχρι την έκδοση της πράξης, για τον υπολογισμό 
του φόρου λαμβάνεται υπόψη η αξία αυτών και οι φορο¬ 
λογικές κλίμακες που ισχύουν κατά το χρόνο έκδοσηςτης 
πράξης. 

Στις περιπτώσεις αυτές επιβάλλονται οι πρόσθετοι φό¬ 
ροι και τα πρόστιμα που προβλέπονται από την κείμενη 
νομοθεσία." 

Οι διατάξεις της παραγράφου αυτής εφαρμόζονται σε 
υποθέσεις στις οποίες η φορολογική δήλωση υποβάλλε¬ 
ται ή η πράξη επιβολής του φόρου εκδίδεται μετά τη δη¬ 
μοσίευση του παρόντος στην Εφημερίδατης Κυβερνήσε- 
ως. 

9. Το άρθρο 36 του ν.δ. 118/1973, όπως τροποποιήθηκε 
με την παράγραφο 11 του άρθρου 13 του Ν. 1882/1990 
(ΦΕΚ 43 Α'), αντικαθίσταται ως ακολούθως: 

"Στην κτήση αιτία δωρεάς, κατά το άρθρο 34, συνυπο¬ 
λογίζονται οι προγενέστερες δωρεές εν ζωή ή αιτία θανά¬ 
του, οι γονικές παροχές και οι προίκες του ίδιου δωρητή 
προς τον ίδιο δωρεοδόχο, εφόσον η φορολογική υποχρέ¬ 
ωση γι’ αυτές γεννήθηκε σε χρόνο που το δικαίωμα του 
Δημοσίου δεν έχει παραγραφεί, σύμφωνα με τις διατά¬ 
ξεις της παραγράφου 5 του άρθρου 102. Αν μετατεθεί ο 
χρόνος γένεσης της φορολογικής ενοχής, στην αξία της 
κτήσης αιτία δωρεάς συνυπολογίζεται και η περιουσία 
που έχει μεταβιβασθεί αιτία θανάτου από τον ίδιο δωρητή 
προς τον ίδιο δωρεοδόχο. 

Για το συνυπολογισμό των κτήσεων αυτών λαμβάνεται 
υπόψη η αξία που είχε υπαχθεί σε φόρο, κατά το χρόνο 
γένεσης της φορολογικής υποχρέωσης αυτών, και όχι τα 
απαλλασσόμενα ποσά." 

10. Το άρθρο 47 του ν.δ. 118/1973, όπως τροποποιήθη¬ 
κε με την παράγραφο 12 του άρθρου 13 του Ν. 1882/1990, 
αντικαθίσταται ως ακολούθως: 

"Στην κτήση αιτία προίκας, κατά το άρθρο 46, συνυπο¬ 
λογίζονται οι προγενέστερες δωρεές εν ζωή ή αιτία θανά¬ 
του, οι γονικές παροχές και οι προίκες του ίδιου προικο¬ 
δότη προς την προικιζόμενη, εφόσον η φορολογική υπο¬ 
χρέωση γι’ αυτές γεννήθηκε σε χρόνο που το δικαίωμα 
του Δημοσίου δεν έχει παραγραφεί, σύμφωνα με τις δια¬ 
τάξεις της παραγράφου 5 του άρθρου 102. Αν μετατεθεί 
ο χρόνος γένεσηςτης φορολογικής ενοχής, στην αξία της 
κτήσης αιτία προίκας συνυπολογίζεται και η περιουσία 
που έχει μεταβιβασθεί αιτία θανάτου από τον ίδιο προικο¬ 
δότη προς την προικιζόμενη. 

Για το συνυπολογισμό των κτήσεων αυτών λαμβάνεται 
υπόψη η αξία που είχε υπαχθεί σε φόρο, κατά το χρόνο γέ¬ 
νεσηςτης φορολογικής υποχρέωσης αυτών, και όχι τα α¬ 
παλλασσόμενα ποσά." 

11. Στην παράγραφο 1 του άρθρου 81 του ν.δ. 118/ 
1973, όπως αντικαταστάθηκε με την παράγραφο 6 του 
άρθρου 13 του Ν. 2753/1999 (ΦΕΚ 249 Α'), προστίθεται 
δεύτερο εδάφιο που έχει ως ακολούθως: 


" Αν ο υπόχρεος σε φόρο είναι κάτοικος εξωτερικού, ο 
οικείος φόρος βεβαιώνεται στη Δ.Ο.Υ. Κατοίκων Εξωτερι¬ 
κού." 

Οι διατάξεις της παραγράφου αυτής ισχύουν από 10 
Μαρτίου 2000. 

12. Η περίπτωση γ' της παραγράφου 1 του άρθρου 82 
του ν.δ. 118/1973, όπως τροποποιήθηκε με την παράγρα¬ 
φο 5 του άρθρου 30 του Ν. 2648/1998 (ΦΕΚ 238 Α') και ι¬ 
σχύει, αντικαθίσταται ως ακολούθως: 

"γ) Μετά από απόφαση διοικητικού δικαστηρίου ή δικα¬ 
στικό συμβιβασμό, καταβάλλεται σε έξι (6) ίσες μηνι-αίες 
δόσεις. Η κάθε δόση, εκτός από την τελευταία, δεν μπο¬ 
ρεί να είναι μικρότερη των εκατό χιλιάδων (100.000) 
δραχμών." 

Οι διατάξεις της παραγράφου αυτής ισχύουν από 17 
Μαΐου 1999. 

13. Η παράγραφος 2 του άρθρου 82 του ν.δ. 118/1973 
αντικαθίσταται ως ακολούθως: 

"2. Αν ο υπόχρεος καταβάλλει το σύνολο του αναλο- 
γούντος κύριου και πρόσθετου φόρου, σύμφωνα με εκεί¬ 
να που ορίζονται στην περίπτωση α' της προηγούμενης 
παραγράφου, μέσα στην προθεσμία καταβολής της πρώ¬ 
της μηνιαίας δόσης, ανεξάρτητα από το ύψος αυτού, πα¬ 
ρέχεται έκπτωση κατά ποσοστό πέντε τοις εκατό (5%). Το 
ίδιο ποσοστό εκπίπτεται αν ο υπόχρεος καταβάλλει το σύ¬ 
νολο του ποσού που προκύπτει συνεπεία διοικητικής επί¬ 
λυσης της διαφοράς μέσα στην προθεσμία πληρωμής 
του ενός πέμπτου (1/5) αυτού." 

14. Η παράγραφος 5του άρθρου 102τουν.δ. 118/1973 
αντικαθίσταται ως ακολούθως: 

"5. Το δικαίωμα του Δημοσίου για την επιβολή και εί¬ 
σπραξη των φόρων, που προκύπτουν από την εφαρμογή 
των διατάξεων του παρόντος, σε υποθέσεις για τις οποί¬ 
ες η φορολογική υποχρέωση γεννήθηκε μέχρι και την 
31.12.1984, έχει παραγραφεί. Στις υποθέσεις αυτές δεν 
απαιτείται το πιστοποιητικό του προϊσταμένου της δημό¬ 
σιας οικονομικής υπηρεσίας, που προβλέπεται από τα άρ¬ 
θρα 105 έως και 112. Αντί γι’ αυτό μπορεί να προσκομίζε¬ 
ται: 

α) Για τις κτήσεις αιτία θανάτου, ληξιαρχική πράξη θα¬ 
νάτου, από την οποία να προκύπτει ότι ο θάνατος του κλη- 
ρονομουμένου ή δωρητή αιτία θανάτου επήλθε μέχρι και 
την 31.12.1984, καθώς και υπεύθυνη δήλωση του υπο- 
χρέου ότι δεν συντρέχει περίπτωση μετάθεσης του χρό¬ 
νου γένεσης της φορολογικής υποχρέωσης. 

β) Γιατις δωρεές εν ζωή, γονικές παροχές και προίκες, 
αντίγραφο του οικείου συμβολαίου που συντάχθηκε μέ¬ 
χρι και την 31.12.1984 ή βεβαίωση του συμβολαιογρά¬ 
φου που συνέταξε το συμβόλαιο, ότι τούτο συντάχθηκε 
μέχρι και την 31.12.1984 και δεν συντρέχει περίπτωση 
μετάθεσης του χρόνου γένεσης της φορολογικής υπο¬ 
χρέωσης." 

15. Τα δύο πρώτα εδάφια της παραγράφου 2 του άρ¬ 
θρου 40 του Ν. 814/1978 (ΦΕΚ 144 Α'), όπως το δεύτερο 
εδάφιο προστέθηκε με την παράγραφο 9 του άρθρου 4 
του Ν. 2538/1997 (ΦΕΚ 242 Α') αντικαθίστανται ως ακο¬ 
λούθως: 

"2. Αν αλλάξει ολικά ή μερικά η χρήση ή εκμισθωθούν οι 
εκτάσεις, οι οποίες δεν έχουν υπαχθεί σε φόρο κατά την 
προηγούμενη παράγραφο, ή αν δεν καλλιεργηθούν αυ¬ 
τές για δύο συνεχόμενα έτη από τον κληρονόμο ή κληρο¬ 
δόχο, πριν από την πάροδο των δεκαπέντε (15) ετών, ο 
κληρονόμος ή κληροδόχος υποχρεώνεται, μέσα σε προ- 

θεσμία τριάντα (30) ημερών από την αλλαγή της χρήσης 
ή την εκμίσθωση ή τη λήξη της διετούς προθεσμίας, να υ¬ 
ποβάλει δήλωση με την αξία που έχουν οι εκτάσεις κατά 
το χρόνο αυτόν και να καταβάλλει το φόρο κληρονομιάς 
που επιμεριστικά αναλογεί σε αυτές. Αν η αξία των εκτά¬ 
σεων αυτών κατά το χρόνο αλλαγής της χρήσης ή της εκ- 
μίσθωσης ή της λήξης της διετούς προθεσμίας είναι μι¬ 
κρότερη εκείνης του χρόνου της απαλλαγής, λαμβάνεται 
υπόψη η μεγαλύτερη αξία. 

Η διάταξη του προηγούμενου εδαφίου δεν εφαρμόζε¬ 
ται επί αναγκαστικού πλειστηριασμού ή επί αναγκαστικής 
απαλλοτρίωσης για δημόσια ωφέλεια ολόκληρης της έ¬ 
κτασης ή τμήματος αυτής ή σε περίπτωση θανάτου του α¬ 
γρότη, εφόσον η δεκαπενταετία συμπληρωθεί στο πρό¬ 
σωπο των κληρονόμων αυτού." 

16. Η παράγραφος 3 του άρθρου 40 του Ν. 814/1978 α¬ 
ντικαθίσταται ως ακολούθως: 

"3. Απαγορεύεται η μεταβίβαση γεωργικής ή κτηνοτρο- 
φικής έκτασης, η οποία δεν έχει υπαχθεί σε φόρο, κατά 
την παράγραφο 1, πριν από την πάροδο της προθεσμίας 
των δεκαπέντε (15) ετών, αν δεν υποβληθεί δήλωση με 
την αξία που αυτή έχει κατά το χρόνο της μεταβίβασης και 
δεν καταβληθεί ολόκληρος ο φόρος που αναλογεί επιμε¬ 
ριστικά στην αξία της έκτασης αυτής. Αν η αξία της γεωρ¬ 
γικής ή κτηνοτροφικής έκτασης κατά το χρόνο μεταβίβα¬ 
σης είναι μικρότερη εκείνης του χρόνου της απαλλαγής, 
λαμβάνεται υπόψη η μεγαλύτερη αξία. Εξαιρείται η μετα¬ 
βίβαση αιτία δωρεάς ή γονικής παροχής προς τα πρόσω¬ 
πα της ίδιας παραγράφου." 

17. α) Οι προθεσμίες που ορίζονται στις περιπτώσεις Α' 
καιΓτου άρθρου 14του Ν. 2753/1999 (ΦΕΚ249 Α'), όπως 
τροποποιήθηκαν με το άρθρο 26 του Ν. 2789/2000 (ΦΕΚ 
21 Α'), παρατείνονται από τη λήξη τους μέχρι και 31 Ο¬ 
κτωβρίου 2001 για υποθέσεις που είναι εκκρεμείς μέχρι 
τη δημοσίευση του παρόντος νόμου. 

β) Για την εφαρμογή της περίπτωσης Β'του άρθρου 14 
του Ν. 2753/1999, όπως τροποποιήθηκε με το άρθρο 26 
του Ν. 2789/2000, οι προθεσμίες υποβολής της δήλωσης 
αποδοχής της φορολογητέας αξίας των ακινήτων παρα- 
τείνονται μέχρι και 31 Οκτωβρίου 2001 για τις υποθέσεις 
που είναι εκκρεμείς μέχρι τη δημοσίευση του παρόντος 
νόμου. 

γ) Γιατην υποβολή των δηλώσεων με βάση τις διατάξεις 
της παρούσας παραγράφου, εφαρμόζεται η διάταξη της 
παραγράφου 2 του άρθρου 9 του Ν.Δ. 118/1973 μετά την 
τροποποίησή της με την παράγραφο 8 του παρόντος άρ¬ 
θρου. 

δ) Δηλώσεις που έχουν υποβληθεί μετά την 31η Μάίου 
2000 και μέχρι τη δημοσίευση του παρόντος νόμου μπο¬ 
ρούν να υπαχθούν στις διατάξεις του άρθρου 14 του 
Ν.2753/1999 με την υποβολή από τον υπόχρεο σχετικής 
δήλωσης ή αίτησης, κατά περίπτωση, μέχρι και 31 Οκτω¬ 
βρίου 2001, με τις προϋποθέσεις του άρθρου 14 του 
Ν.2753/1999. 

ε) Γιατηνεφαρμογήτωνδιατάξεωντωνπεριπτώσεωνα' 
και β' της παραγράφου αυτής, εξαιρούνται από τις διατά¬ 
ξεις των περιπτώσεων Α' και Β' του άρθρου 14 του Ν. 
2753/1999 οι υποθέσεις φόρου ακίνητης περιουσίας, κα¬ 
τά τα άρθρα 19έως36του Ν.1249/1982 (ΦΕΚ43 Α'). Επί¬ 
σης, από τις διατάξεις της περίπτωσης Γ' του άρθρου 14 
του Ν. 2753/1999 εξαιρούνται οι ανακλητικές δηλώσεις 
του φόρου ακίνητης περιουσίας και του φόρου μεγάλης 
ακίνητης περιουσίας. 


Άρθρο 2 

Φορολογία μεταβίβασης ακινήτων 

1. Η περίπτωση δ' της παραγράφου 3 του άρθρου 2 του 
α.ν. 1521/1950 (ΦΕΚ 245 Α'), που προστέθηκε με το άρθρο 
38 του Ν. 1249/1982 (ΦΕΚ 43 Α') και αντικαταστάθηκε με 
την παράγραφο 12 του άρθρου 14 του ν. 1882/1990, αντι¬ 
καθίσταται ως ακολούθως: 

"δ) απόφασης δικαστικής με την οποία αναγνωρίζεται η 
κυριότητα ή άλλο εμπράγματο δικαίωμα σε ακίνητο, λόγω 
συμπλήρωσης των όρων της τακτικής ή έκτακτης χρησι¬ 
κτησίας ή από οποιαδήποτε άλλη αιτία, με εξαίρεση την 
περίπτωση κατά την οποία στο όνομα του προσώπου, στο 
οποίο γίνεται η αναγνώριση, υπάρχει μεταγεγραμμένος 
τίτλος για το δικαίωμα αυτό, για το οποίο έχει υποβληθεί 
η δήλωση που προβλέπεται από το νόμο." 

2. Το τρίτο και τέταρτο εδάφιο της παραγράφου 6 του 
άρθρου 2 του α.ν. 1521/1950, που προστέθηκαν με την 
παράγραφο 1 του άρθρου 15του Ν. 1473/1984 (ΦΕΚ 127 
Α') και αντικαταστάθηκαν με την παράγραφο 3 του άρ¬ 
θρου 45του Ν. 2214/1994 (ΦΕΚ75 Α'), καταργούνται. 

3. Το πρώτο εδάφιο της παραγράφου 1 του άρθρου 1 
του Ν. 1078/1980 (ΦΕΚ238 Α'), όπως ισχύει, αντικαθίστα¬ 
ται ως ακολούθως: 

"Συμβάσεις αγοράς εξ ολοκλήρου και κατά πλήρη κυ¬ 
ριότητα ακινήτου από έγγαμο απαλλάσσονται από το φό¬ 
ρο μεταβίβασης, εφόσον ο αγοραστής ή ο σύζυγος ή ο- 
ποιοδήποτε από τα ανήλικα τέκνα αυτού δεν έχει δικαίω¬ 
μα πλήρους κυριότητας ή επικαρπίας ή οίκησης σε άλλη 
οικία ή διαμέρισμα που πληροί τις στεγαστικές ανάγκες 
της οικογένειάς του ή δικαίωμα πλήρους κυριότητας επί 
οικοπέδου οικοδομήσιμου ή επί ιδανικού μεριδίου οικο¬ 
πέδου, στο οποίο αντιστοιχεί εμβαδόν κτίσματος που 
πληροί τις στεγαστικές τους ανάγκες και βρίσκονται σε 
δήμο ή κοινότητα με πληθυσμό άνω των τριών χιλιάδων 
(3.000) κατοίκων." 

4. Στην παράγραφο 1 του άρθρου 1 του Ν.1078/1980 
προστίθεται εδάφιο μετά το πρώτο εδάφιο ως ακολού¬ 
θως: 

"Η περιοχή της τέως Διοικήσεως Πρωτεύουσας θεωρεί¬ 
ται ως ένας δήμος." 

5. Το όγδοο εδάφιο της παραγράφου 1 του άρθρου 1 
του ν. 1078/1980, όπως τούτο προστέθηκε με την παρά¬ 
γραφο 1 του άρθρου 33του Ν. 2065/1992 (ΦΕΚ 113 Α'), α¬ 
ντικαθίσταται ως ακολούθως: 

"Η απαλλαγή παρέχεται με τις ίδιες προϋποθέσεις στον 
επιζώντα σύζυγο και τα ανήλικα τέκνα του αποβιώσαντος, 
στο όνομα του οποίου είχε εγκριθεί δάνειο από τον Ορ¬ 
γανισμό Εργατικής Κατοικίας (Ο.Ε.Κ.), για αγορά οικίας ή 
διαμερίσματος, που χορηγείται στους ως άνω κληρονό¬ 
μους." 

6. Στο τέλος της παραγράφου 1 του άρθρου 1 του 
Ν. 1078/1980 προστίθεται εδάφιο ως ακολούθως: 

"Το ανωτέρω χρονικό διάστημα απαιτείται και όταν με¬ 
ταβιβάζεται η ψιλή κυριότητα οικοπέδου ή ιδανικού μερι¬ 
δίου αυτού." 

7. Το δεύτερο εδάφιο της παραγράφου 5 του άρθρου 1 
του Ν. 1078/1980, που αντικαταστάθηκε με την παράγρα¬ 
φο 3 του άρθρου 24 του Ν. 1828/1989, αντικαθίσταται ως 
ακολούθως: 

"Κατ’ εξαίρεση, για αγορά οικίας ή διαμερίσματος ή οι¬ 
κοπέδου, παρέχεται απαλλαγή για μια ακόμη φορά και με 
τις ίδιες προϋποθέσεις, μετά την πάροδο διετίας τουλά- 

χιστον από την αρχική αγορά, εφόσον μεταβιβάσθηκε αι¬ 
τία πωλήσεως εξ ολοκλήρου η παλαιό οικία ή το διαμέρι¬ 
σμα ή το οικόπεδο, όχι όμως σε συγγενείς αυτού εξ αίμα¬ 
τος ή εξ αγχιστείας πρώτου βαθμού και το οποίο δεν πλη¬ 
ρούσε τις στεγαστικές ανάγκες της οικογένειάςτου κατά 
το χρόνο χορήγησης της δεύτερης απαλλαγής. Το αγο¬ 
ραζόμενο ακίνητο πρέπει να είναι μεγαλύτερο από εκείνο 
που εκποιήθηκε, κατά δέκα (10) τετραγωνικά μέτρα του¬ 
λάχιστον ή ίσης επιφάνειας με αυτό, εφόσον όμως έχει 
βοηθητικούς χώρους με επιφάνεια δέκα (10) τετραγωνι¬ 
κών μέτρων τουλάχιστον, τους οποίους το προηγούμενο 
δεν είχε." 

8. Το δεύτερο εδάφιο της παραγράφου 7 του άρθρου 1 
του Ν. 1078/1980 αντικαθίσταται ως ακολούθως: 

"Αν ο αγοραστής μεταβιβάσει ή συστήσει επ’ αυτού ο- 
ποιοδήποτε εμπράγματο δικαίωμα, πλην υποθήκης, πριν 
την παρέλευση πενταετίας, υποχρεούται πριν τη μεταβί¬ 
βαση ή τη σύσταση του εμπράγματου δικαιώματος, σε υ¬ 
ποβολή δήλωσης και καταβολή εφάπαξτου φόρου που α¬ 
ναλογεί στην αξία του ακινήτου, κατά το χρόνο της νέας 
μεταβίβασης ή της σύστασης του εμπράγματου δικαιώ¬ 
ματος, ή στο δηλούμενο τίμημα της νέας μεταβίβασης ε¬ 
φόσον αυτό είναι μεγαλύτερο της αντικειμενικής αξίας, ε¬ 
κτός εάν ο φόρος που αναλογεί στην αξία του ακινήτου 
του χρόνου της απαλλαγής είναι μεγαλύτερος, οπότε κα¬ 
ταβάλλεται ο μεγαλύτερος αυτός φόρος." 

9. Η παράγραφος 14του άρθρου 1 του Ν. 1078/1980, ό¬ 
πως ισχύει, αντικαθίσταται ως ακολούθως: 

"14. Οι διατάξεις του παρόντος άρθρου εφαρμόζονται 
και κατά την αγορά πρώτης κατοικίας από ενήλικες άγα¬ 
μους." 

10. Η παράγραφος 15 του άρθρου 10 του Ν. 2386/1996 
καταργείται. 

11. Η περίπτωση Γ' της παραγράφου 1 του άρθρου 4 
του α.ν. 1521/1950, που αντικαταστάθηκε με την παρά¬ 
γραφο 3του άρθρου 4του Ν. 1078/1980, αντικαθίσταται 
ως ακολούθως: 

"Σε κάθε άλλη περίπτωση σε 7% για το μέχρι πέντε εκα¬ 
τομμυρίων (5.000.000) δραχμών τμήμα της αξίας και σε 
9% για το πέραν του ποσού αυτού τμήμα της." 

12. Η παράγραφος 1 του άρθρου 1 του ν.δ. 3563/1956 
(ΦΕΚ 221 Α'), όπως αντικαταστάθηκε με την παράγραφο 
6του άρθρου 4του Ν. 1078/1980, αντικαθίσταται ως ακο¬ 
λούθως: 

"Οι συντελεστές φόρου μεταβίβασης ακινήτων που ορί¬ 
ζονται με τις διατάξεις της περίπτωσης Γ της παραγρά¬ 
φου 1 του άρθρου 4του α. ν. 1521/1950, αυξάνονται από 
7% σε 9% και από 9% σε 11 % αντίστοιχα." 

13. Η παράγραφος 2του άρθρου 1 του Ν. 1078/1980, ό¬ 
πως τροποποιήθηκε με την παράγραφο 1 του άρθρου 2 
του Ν. 2873/2000 (ΦΕΚ 285 Α'), αντικαθίσταται ως ακο¬ 
λούθως: 

" Η απαλλαγή που προβλέπεται από την προηγούμενη 
παράγραφο παρέχεται: 

α) Για αγορά οικίας ή διαμερίσματος από άγαμο μέχρι 
ποσού αξίας 21.000.000 δραχμών. 

β) Γ ια αγορά οικίας ή διαμερίσματος από έγγαμο μέχρι 
ποσού αξίας 33.000.000 δραχμών. 

Η απαλλαγή που δικαιούται ο έγγαμος προσαυξάνεται 
κατά 7.000.000 δραχμές για καθένα από τα δύο πρώτα τέ¬ 
κνα του και κατά 10.000.000 δραχμές για το τρίτο και κα¬ 
θένα από τα επόμενα τέκνα του. 

γ) Γ ια αγορά οικοπέδου από άγαμο μέχρι ποσού αξίας 


10.000.000 δραχμών, ενώ από έγγαμο μέχρι ποσού αξίας 
18.000.000 δραχμών. 

Η αξία αυτή για τον έγγαμο προσαυξάνεται κατά 
2.400.000 δραχμές για καθένα από τα δύο πρώτα τέκνα 
του και κατά 3.000.000 δραχμές για το τρίτο και καθένα α¬ 
πό τα επόμενα τέκνα του." 

14. Στο άρθρο 1 του ν. 1078/1980 προστίθεται παρά¬ 
γραφος 3 ως εξής: 

"3. Οι διατάξεις του παρόντος άρθρου δεν εφαρμόζο¬ 
νται σε συμβάσεις μεταβίβασης ακινήτων με επαχθή αιτία 
εφόσον ο αγοραστής δεν κατοικεί μόνιμα στην Ελλάδα. 

Κατ’ εξαίρεση, παρέχεται απαλλαγή κατά την αγορά οι¬ 
κίας, διαμερίσματος ή οικοπέδου από Έλληνες ή ομογε¬ 
νείς που εργάστηκαν στο εξωτερικό για έξι (6) τουλάχι¬ 
στον χρόνια και είναι εγγεγραμμένοι σε δημοτολόγιο της 
χώρας, έστω και αν δεν κατοικούν κατά το χρόνο της α¬ 
γοράς μόνιμα στην Ελλάδα." 

Άρθρο 3 

Φορολογία Μεγάλης Ακίνητης Περιουσίας 

1. Τα τέσσερα πρώτα εδάφια της παραγράφου 2 του 
άρθρου 25 του Ν. 2459/1997 (ΦΕΚ 17 Α'), όπως τροπο¬ 
ποιήθηκαν με την παράγραφο 13 του άρθρου 14 του Ν. 
2579/1998, αντικαθίστανται ως ακολούθως: 

"Από τη συνολική αξία της ακίνητης περιουσίας, μετά 
την αφαίρεση των χρεών που ορίζονται στην παράγραφο 
1, παραμένει αφορολόγητο ποσό 83.000.000 δραχμών 
για τα φυσικά και νομικά πρόσωπα. Δεν φορολογούνται οι 
σύζυγοι αν η συνολική αξία της ακίνητης περιουσίας και 
των δύο είναι 166.000.000 δραχμές. Το ποσό αυτό προ¬ 
σαυξάνεται κατά 21.000.000 δραχμές για καθένα από τα 
δύο πρώτα ανήλικα τέκνα τους και κατά 25.000.000 δραχ¬ 
μές για καθένα από τα επόμενα ανήλικα τέκνα τους. Στην 
περίπτωση θανάτου ή διαζυγίου, το αφορολόγητο ποσό 
του επιζώντος ή διαζευγμένου συζύγου προσαυξάνεται 
κατά 21.000.000 δραχμές για καθένα από τα δύο πρώτα 
ανήλικα τέκνα του και κατά 25.000.000 δραχμές για καθέ¬ 
να από τα επόμενα ανήλικα τέκνα του των οποίων έχει τη 
γονική μέριμνα. Γ ια τα ημεδαπά και τα αλλοδαπά με τον ό¬ 
ρο της αμοιβαιότητας νομικά πρόσωπα μη κερδοσκοπι¬ 
κού χαρακτήρα, που επιδιώκουν αποδεδειγμένα σκοπούς 
κοινωφελείς, θρησκευτικούς, φιλανθρωπικούς και εκπαι¬ 
δευτικούς, καθώς και για τα ημεδαπά κοινωφελή ιδρύμα¬ 
τα, το αφορολόγητο ποσό ορίζεται σε 207.000.000 δραχ¬ 
μές." 

2. Η περίπτωση α' της παραγράφου 5 του άρθρου 26 
του Ν. 2459/1997, όπως τροποποιήθηκε μετηνπαράγρα- 
φο 14 του άρθρου 14του ν. 2579/1998, αντικαθίσταται ως 
ακολούθως: 

"α) Τα φυσικά πρόσωπα που η αξία της ακίνητης πε¬ 
ριουσίας τους υπερβαίνει το ποσό των 83.000.000 
δραχμών. Σε περίπτωση συζύγων η αξία της περιου¬ 
σίας και των δύο υπερβαίνει το ποσό των 166.000.000 
δραχμών." 

ΚΕΦΑΛΑΙΟ Β' 

ΤΕΛΩΝΕΙΑΚΕ! ΚΑΙ ΑΛΛΕΣ ΔΙΑΤΑΞΕΙΣ 
Άρθρο 4 

Τροποποιήσεις και συμπληρώσεις των 
νόμων 2127/1993 και 2682/1999 

1. Στο Ν. 2127/1993 (ΦΕΚ 48 Α') επέρχονται οι ακόλου¬ 
θες τροποποιήσεις και συμπληρώσεις: 

α) Οι περιπτώσεις β' και δ' της παραγράφου 1 του άρ¬ 
θρου 20 αντικαθίστανται ως εξής: 


«ΕΙΔΟΣ 

ΚΩΔΙΚΟΣ Σ.Ο. 

ΠΟΣΟ ΦΟΡΟΥ 

ΜΟΝΑΔΑ 



ΣΕ ΔΡΑΧΜΕΣ 

ΕΠΙΒΟΛΗΣ 

β) Βενζίνη με 
μόλυβδο 

27.10.00.34 
και 27.10.00.36 

114.500 

χιλιόλιτρο 

δ) Βενζίνη χωρίς 

27.10.00.27 



μόλυβδο 

27.10.00.29 και 



με την προσθήκη 

27.10.00.32 

114.500 

χιλιόλιτρο 


ειδικών προσθέτων, 
που προορίζεται 
να χρησιμοποιηθεί, 
προσφέρεται προς 
πώληση ή και 
χρησιμοποιείται 
ως ισοδύναμο 
καύσιμο αντί 
της μολυβδούχου 
βενζίνης των 
κωδικών της 
Σ.0.27.10.00.34 
και 27.10.00.36» 

β) Το άρθρο 45 του Ν. 2127/1993 αντικαθίσταται ως ε¬ 
ξής: 

«Άρθρο 45 

Καθορισμός της τιμής λιανικής πώλησης 

1. Οι τιμές λιανικής πώλησης των βιομηχανοποιημένων 
καπνών, που καταναλώνονται στο εσωτερικό της χώρας, 
καθορίζονται ελεύθερα από τους καπνοβιομηχάνους ή α¬ 
πό τους εντολοδόχους των καπνοβιομηχάνωντων λοιπών 
κρατών - μελών που είναι εγκατεστημένοι στην Ελλάδα, 
καθώς και από τους εισαγωγείς αυτών, οι οποίοι είναι υ¬ 
ποχρεωμένοι να γράφουν σε δραχμές την τιμή λιανικής 
πώλησης στα πακέτα ή στη μικρότερη συσκευασία που 
διατίθενται στη λιανική πώληση ή στις ένσημες φορολο¬ 
γικές ταινίες που επικολλούνται σε αυτά. 

2. Τα πρόσωπα της παραγράφου 1 υποχρεούνται δεκα¬ 
πέντε (15) ημέρες τουλάχιστον πριν από κάθε μεταβολή 
της τιμής των προϊόντων τους ή την κυκλοφορία νέων τύ¬ 
πων, να δηλώνουν τούτο εγγράφως στην αρμόδια αρχή 
για τη φορολογία των προϊόντων αυτών. 

3. Για τους σκοπούς του παρόντος νόμου ως καπνοβιο- 
μήχανος θεωρείται κάθε πρόσωπο που μεταποιεί τον κα¬ 
πνό σε επεξεργασμένα προϊόντα, τα οποία προορίζονται 
για λιανική πώληση.» 

2. Το δεύτερο εδάφιο της περίπτωσης α'της παραγρά¬ 
φου 1 του άρθρου 7του Ν.2682/1999 (ΦΕΚ 16 Α') αντικα¬ 
θίσταται ως εξής: 

«Για τα μεταχειρισμένα επιβατικά αυτοκίνητα λαμβάνε- 
ται υπόψη η κατά τα παραπάνω τιμή χονδρικής πώλησης 
του αντίστοιχου επιβατικού αυτοκινήτου κατά το χρόνο 
κυκλοφορίας του στη διεθνή αγορά, αφού αυτή μειωθεί, 
λόγω φθοράς από τη συνήθη χρήση ή άλλη αιτία, με βάση 
τα παρακάτω ποσοστά μείωσης: 

Πάνω από 6 και μέχρι 12 μήνες από την ημερομηνία της 
πρώτης θέσης σε κυκλοφορία και με την προϋπόθεση ότι 
έχει διανύσει περισσότερα από 6.000 χιλιόμετρα, μείωση 
της αξίας σε ποσοστό 7%. 


Από 1 μέχρι και 2 έτη 


14% 

Πάνω από 2 μέχρι και 

3 έτη 

21% 

" " 3 " 

4 έτη 

28% 

II II ^ II II 

5 έτη 

34% 


II II 

5 11 

" 6 έτη 

40% 

II II 

6 11 

" 7 έτη 

46% 

II II 

7 " 

" 8 έτη 

52% 

II II 

8 11 

" 9 έτη 

57% 

II II 

9 " 

" 10 έτη 

62% 

II II 

10 11 

" 11 έτη 

67% 

II II 

11 11 

" 12 έτη 

70% 

II II 

12 " 

" 13 έτη 

73% 

II II 

13 " 

" 14 έτη 

76% 

II II 

14 " 

" 15 έτη 

79% 

Πάνω από 

15 


80%» 


3. Επιβατικά αυτοκίνητα, στα οποία συμπεριλαμβάνο- 
νται και τα αυτοκίνητα τύπου τζιπ, που έχουν κομιστεί στη 
χώρα μέχρι και 31 Δεκεμβρίου 2000 και γιατα οποία έχουν 
κατατεθεί δηλωτικά εισαγωγής ή δηλώσεις άφιξης οχη¬ 
μάτων, μέχρι την παραπάνω ημερομηνία, εφόσον πλη¬ 
ρούν εκ κατασκευής από πλευράς εκπομπών ρύπων τις 
προδιαγραφές των Οδηγιών 94/12/ΕΚ ή 91/441/ΕΟΚ, ε¬ 
ξακολουθούν να υπάγονται στους συντελεστές τέλους 
ταξινόμησης που προβλέπονται από τις περιπτώσεις α' 
και β', αντίστοιχα, της παραγράφου 2 του άρθρου 2 του 
Ν.2682/1999, με την προϋπόθεση ότι μέχρι και 31 Μάίου 
2001 θα έχουν τελωνιστεί και καταβληθεί οι οφειλόμενες 
φορολογικές επιβαρύνσεις. 

4. Οι συντελεστές τέλους ταξινόμησης της προηγούμε¬ 
νης παραγράφου 3 εφαρμόζονται και για επιβατικά αυτο¬ 
κίνητα που παραλαμβάνονται: 

α) από τα πρόσωπα που αναφέρονται στο κεφάλαιο Β' 
της αριθμ. Δ. 245/1988 απόφασης του Υπουργού Οικονο¬ 
μικών και 

β) από τους Έλληνες δημοσίους υπαλλήλους, συμπερι¬ 
λαμβανομένων των διπλωματικών, των δικαστικών υπαλ¬ 
λήλων, των αξιωματικών, υπαξιωματικών και οπλιτών των 
Ενόπλων Δυνάμεων, των Σωμάτων Ασφαλείας και του Λι¬ 
μενικού Σώματος, που εργάζονται στο εξωτερικό, εφό¬ 
σον τα αυτοκίνητα αυτά έχουν αγοραστεί και ταξινομηθεί 
στο εξωτερικό μέχρι και 31.12.2000 και με την προϋπόθε¬ 
ση ότι μέχρι και 31.8.2001 θα έχουν τελωνιστεί και κατα¬ 
βληθεί οι οφειλόμενες φορολογικές επιβαρύνσεις. 

5. Η προβλεπόμενη από την περίπτωση β' της παρα¬ 
γράφου 1 του άρθρου 12 του Ν. 2008/1992 (ΦΕΚ 16 Α') 
διάρκεια παραμονής στο καθεστώς προσωρινής εισαγω¬ 
γής των ιδιωτικής χρήσης επιβατικών αυτοκινήτων, που 
κατέχουν οι Κύπριοι πρόσφυγες, παρατείνεται μέχρι 
31.12.2003. 

6. Η ισχύς της παραγράφου 1 περίπτωση α' αρχίζει από 
22 Ιανουάριου 2001 και των παραγράφων 3 και 4 από 1ης 
Ιανουάριου 2001. 

Άρθρο 5 
Άλλες διατάξεις 

1. Προθεσμίες παραγραφής που λήγουν στις 
31.12.2001, ημερομηνία μετά την οποία παραγράφεται το 
δικαίωμα του Δημοσίου για την κοινοποίηση φύλλων ε¬ 
λέγχου επιβολής φόρων, τελών και εισφορών, παρατεί- 
νονταιγια ένα (1) έτος από τη λήξη τους. 

Η διάταξη του προηγούμενου εδαφίου δεν ισχύει για υ¬ 
ποθέσεις φορολογίας κληρονομιών, δωρεών, γονικών 
παροχών, προικών, μεταβιβάσεων ακινήτων, φόρου με¬ 
γάλης ακίνητης περιουσίας (Φ.Μ.Α.Π.) και φόρου ακίνη¬ 
της περιουσίας (Φ.Α.Π.). 

2. Η περίπτωση γ'της παραγράφου 1 του άρθρου 57 του 
Ν. 2238/1994 (ΦΕΚ 151 Α') αντικαθίσταται ως εξής: 

"γ) Στις καθαρές αμοιβές για υπερωριακή εργασία, επι¬ 
χορηγήσεις, επιδόματα και σε κάθε άλλου είδους πρό¬ 
σθετες αμοιβές ή παροχές, οι οποίες καταβάλλονται τα¬ 
κτικά ή έκτακτα και δεν συνεντέλλονται με τις τακτικές α¬ 
ποδοχές, με συντελεστή, ο οποίος ορίζεται σε είκοσι τοις 
εκατό (20%). Ειδικά σε περίπτωση πολλαπλής απασχόλη¬ 
σης των ωρομίσθιων καθηγητών κάθε ειδικότητας, από 
τους εργοδότες εκτός από εκείνον που καταβάλλει τις με¬ 
γαλύτερες αποδοχές, μηνιαίως, με συντελεστή δέκα τοις 
εκατό (10%)." 

3. Εγκρίνονται οι μικροδαπάνες που πραγματοποιήθη¬ 
καν από το 1981 και μετά από την Υπηρεσία Εκτύπωσης 
Εντύπων και Αξιώντου Δημοσίου (Υ.Ε.Ε.Α.Δ.) του Υπουρ¬ 
γείου Οικονομικών, για προμήθειες αντικειμένων και α¬ 
νταλλακτικών των μηχανημάτων αυτής της Υπηρεσίας, 
καθώς και για την παροχή στους εργαζομένους σε αυτήν, 
γάλακτος και άλλων παρόμοιων ειδών, λόγω των ανθυγι¬ 
εινών συνθηκών του περιβάλλοντος της εργασίας, ως και 
κάθε άλλη δαπάνη που έγινε για την καλή λειτουργία της 
Υ.Ε.Ε.Α.Δ., οι οποίες καλύπτονται αποκλειστικά από έσο¬ 
δα που προέρχονται από τη διάθεση υπολειμμάτων επε¬ 
ξεργασμένου χαρτιού, τα οποία προκύπτουν από την κο¬ 
πή του, κατά την προετοιμασία του για εκτύπωση. Κατα¬ 
λογισμοί που έγιναν για τις δαπάνες αυτές, κατά το μέρος 
που δεν έχουν εκτελεσθεί, δεν εκτελούνται και τα τυχόν 
βεβαιωθέντα ποσά και προσαυξήσεις αυτών σε βάρος 
των καταλογισθέντων υπολόγων διαγράφονται. 

4. Τα τρία πρώτα εδάφια της παραγράφου 2 του άρ¬ 
θρου 16 του Ν. 2873/2000 (ΦΕΚ 285 Α') αντικαθίστανται 
ως εξής: 

"Οι Προϊστάμενοι Εποπτειών Ελέγχου των Περιφερεια¬ 
κών Ελεγκτικών Κέντρων (Π.Ε.Κ.) και των Τοπικών Ελε¬ 
γκτικών Κέντρων (Τ.Ε.Κ.) μπορούν μετά διετή καιτριετή, 
αντίστοιχα, άσκηση των καθηκόντων τους, να μετακινού¬ 
νται ή μετατίθενται σε θέση Προϊσταμένων Εποπτειών Ε¬ 
λέγχου του Εθνικού Ελεγκτικού Κέντρου (ΕΘ.Ε.Κ.) και 
των Π.Ε.Κ., αντίστοιχα. Οι Προϊστάμενοι Τμημάτων των 
Διευθύνσεων Ελέγχου, Φορολογίας Εισοδήματος, Φό¬ 
ρου Προστιθέμενης Αξίας, Κώδικα Βιβλίων και Στοιχείων 
της Κεντρικής Υπηρεσίας του Υπουργείου Οικονομικών, 
του τμήματος Επιχειρησιακών Σχεδίων, Ελέγχου και Δίω¬ 
ξης Φοροδιαφυγής της Διεύθυνσης Σχεδιασμού και Συ¬ 
ντονισμού Ελέγχων και Δίωξης και των Τμημάτων Ελέγ¬ 
χου Προμηθειών, Χρηματοδοτήσεων και Δανείων και Ει¬ 
δικών Οικονομικών Υποθέσεων της Διεύθυνσης 
Οικονομικών Ερευνών της Κεντρικής Υπηρεσίας του Σώ¬ 
ματος Δίωξης Οικονομικού Εγκλήματος (Σ.Δ.Ο.Ε.), οι ο¬ 
ποίοι προέρχονται από τον εφοριακό κλάδο, μπορούν με- 
τάτριετή υπηρεσία άσκησηςτων καθηκόντωντους, να με¬ 
τακινούνται ή μετατίθενται σε θέση Προϊσταμένων 
Εποπτειών Ελέγχου του ΕΘ.Ε.Κ. ή των Π.Ε.Κ. ήτωνΤ.Ε.Κ.. 
Οι Προϊστάμενοι Τμημάτων Ελέγχου των Δημοσίων Οικο¬ 
νομικών Υπηρεσιών (Δ.Ο.Υ.) και των Τμημάτων Δράσης 
των Περιφερειακών Διευθύνσεων του Σ.Δ.Ο.Ε., οι οποίοι 
προέρχονται από τον εφοριακό κλάδο, μπορούν μετά 
τριετή άσκηση των καθηκόντων τους να μετακινούνται ή 
μετατίθενται σε θέση Προϊσταμένων Εποπτειών Ελέγχου 
των Τ.Ε.Κ." 

5. Οι οφειλές που εκχωρούνται στο Δημόσιο κατ’ εφαρ¬ 
μογή των διατάξεων της παραγράφου 11 του άρθρου 30 
του Ν. 2789/2000 (ΦΕΚ21 Α') εισπράττονται κατά τις δια¬ 
τάξεις του Κώδικα Είσπραξης Δημοσίων Εσόδων 
(Κ.Ε.Δ.Ε.) και καταβάλλονται σε εξήντα (60) κατ’ ανώτατο 


όριο ίσες μηνιαίες δόσεις. Το ποσό της κάθε δόσης δεν 
μπορεί να είναι μικρότερο των είκοσι χιλιάδων (20.000) 
δραχμών. 

Η πρώτη δόση πρέπει να καταβληθεί μέχρι και την τε¬ 
λευταία εργάσιμη για τις δημόσιες υπηρεσίες ημέρα του 
επόμενου μήνα από τη βεβαίωση των οφειλών αυτών στις 
αρμόδιες δημόσιες οικονομικές υπηρεσίες. Για τυχόν βε¬ 
βαιωμένες οφειλές της κατηγορίας αυτής κατά την ημε¬ 
ρομηνία δημοσίευσης του παρόντος νόμου, η πρώτη δό¬ 
ση καταβάλλεται μέσα στον επόμενο από τη δημοσίευση 
του παρόντος νόμου μήνα και δεν γεννάται αξίωση κατά 
του Δημοσίου για τα ήδη καταβληθέντα ποσά. 

Η εφάπαξ καταβολή ολόκληρου του οφειλόμενου πο¬ 
σού μέχρι την ημερομηνία καταβολής της πρώτης δόσης 
συνεπάγεται έκπτωση κατά ποσοστό σαράντα τοις εκατό 
(40%) επί του ποσού αυτού. 

Οι ανωτέρω εκχωρούμενες απαιτήσεις υπόκεινται σε ει¬ 
κοσαετή παραγραφή, αρχομένης από της λήξεως του έ¬ 
τους βεβαίωσής του στις δημόσιες οικονομικές υπηρε¬ 
σίες. 

Οι υπάρχουσες εμπράγματες ή προσωπικές ασφάλειες 
ή άλλες ειδικές εγγυήσεις των απαιτήσεων αυτών διατη¬ 
ρούνται υπέρ του Δημοσίου, εφαρμοζομένων στην περί¬ 
πτωση αυτή αναλόγωςτωνδιατάξεωντου άρθρου 13του 
Ν. 1957/1991 (ΦΕΚ 114 Α'). Η Εθνική Τράπεζα υποχρεού- 
ται να γνωστοποιήσει και παραδώσει στην αρμόδια δημό¬ 
σια οικονομική υπηρεσία, το αργότερο μέσα σε διάστημα 
δέκα (10) μηνών απάτη σύνταξη των τίτλων είσπραξης, τα 
αποδεικτικά στοιχεία των ανωτέρω ασφαλειών. 

6. Τα τέσσερα πρώτα εδάφια της περίπτωσης α' της πα¬ 
ραγράφου 1 του άρθρου 23 του Ν. 2238/1994 αντικαθί¬ 
στανται ως εξής: 

"Για οικοδομές οι οποίες χρησιμοποιούνται ως κατοι¬ 
κίες, οικοτροφεία, σχολεία, φροντιστήρια, αίθουσες κινη¬ 
ματογράφων ή θεάτρων, ξενοδοχεία, νοσοκομεία ή κλινι¬ 
κές ποσοστό δέκα τοις εκατό (10%) για αποσβέσεις και 
ποσοστό μέχρι δεκαπέντε τοις εκατό (15%) για τα ασφά¬ 
λιστρα κατά του κινδύνου πυρκαγιάς ή άλλων κινδύνων, 
για έξοδα επισκευής και συντήρησης, καθώς και για την 
αμοιβή δικηγόρου για δίκες σε διαφορές απόδοσης μι¬ 
σθίου ή καθορισμού μισθώματος. 

Ειδικά, για οικοδομές που έχουν χαρακτηρισθεί διατη¬ 
ρητέες, σύμφωνα με την κείμενη νομοθεσία, το ποσοστό 
δεκαπέντε τοις εκατό (15%) του προηγούμενου εδαφίου 
διπλασιάζεται. Τα ποσοστά που αναφέρονται στο πρώτο 
εδάφιο περιορίζονται σε πέντε τοις εκατό (5%) και πέντε 
τοις εκατό (5%) αντιστοίχως για το εισόδημα που προκύ¬ 
πτει από οικοδομές που χρησιμοποιούνται για άλλες χρή¬ 
σεις. Όταν πρόκειται για εισόδημα που προκύπτει σύμ¬ 
φωνα με τις διατάξεις των περιπτώσεων α', β' και θ' της πα¬ 
ραγράφου 1 του άρθρου 21, όπως επίσης και για το 
εισόδημα που προκύπτει από τη διαφορά του μισθώμα¬ 
τος και του υπομισθώματος ακινήτων, που εκμισθώνονται 
για οποιαδήποτε χρήση, τα ποσοστά του πρώτου εδαφί¬ 
ου περιορίζονται σε πέντε τοις εκατό (5%) συνολικώς. 

Αν οι δαπάνες που αναφέρονται στα προηγούμενα εδά¬ 
φια αφορούν κοινόχρηστους χώρους του ακινήτου, επι¬ 
μερίζονται, αναλόγως, στους συνιδιοκτήτες του." 

7. Στην παράγραφο 7 του άρθρου 9 του Ν. 2238/1994 
μετά το πέμπτο εδάφιο προστίθεται νέο εδάφιο, που έχει 
ως εξής: 

"Όταν η δήλωση υποβάλλεται ηλεκτρονικά μέσω διαδι¬ 
κτύου, εκτός από την έκπτωση του προηγούμενου εδαφί- 

ου, παρέχεται έκπτωση δυόμισι τοις εκατό (2,5%) και μέ¬ 
χρι του ποσού των είκοσι πέντε χιλιάδων (25.000) δραχ¬ 
μών, ανεξάρτητα από τον αριθμό των δόσεων." 

8. Στο άρθρο 61 του Ν. 2238/1994 προστίθεται παρά¬ 
γραφος 6 ως εξής: 

"6. οι διατάξεις της παραγράφου 4 αυτού του άρθρου ε¬ 
φαρμόζονται ανάλογα και όταν η δήλωση του υπόχρεου 
έχει υποβληθεί ηλεκτρονικά μέσω του διαδικτύου, η υπο¬ 
βολή όμως της δήλωσης με επιφύλαξη ή της όμοιας ανα- 
κλητικής γίνεται χειρόγραφα." 

9. Το πρώτο εδάφιο της παραγράφου 1 του άρθρου 62 
του Ν. 2238/1994 αντικαθίσταται ως εξής: 

"Η δήλωση υποβάλλεται, είτε σε δύο (2) αντίτυπα, αυ¬ 
τοπροσώπως από τον υπόχρεο ή από πρόσωπο που έχει 
εξουσιοδοτηθεί από αυτόν ή ταχυδρομείται επί αποδεί¬ 
ξει, είτε υποβάλλεται ηλεκτρονικά μέσω διαδικτύου, στον 
προϊστάμενο της δημόσιας οικονομικής υπηρεσίας, που 
είναι αρμόδιος, σύμφωνα με τις διατάξεις του άρθρου 63, 
μέχρι την 1η Μαρτίου του οικείου οικονομικού έτους." 

10. Στην παράγραφο 1 του άρθρου 62 του Ν. 2238/1994 
μετά το εδάφιο που ακολουθεί την περίπτωση ε' προστί¬ 
θεται νέο εδάφιο, που έχει ως εξής: 

"Ειδικά οι δηλώσεις που υποβάλλονται ηλεκτρονικά μέ¬ 
σω διαδικτύου μπορούν να υποβάλλονται μέχριτην έναρ¬ 
ξη του ωραρίου λειτουργίας των δημόσιων υπηρεσιών 
της επόμενης ημέρας από την ημέρα λήξης της προθε¬ 
σμίας τους." 

11. Στην παράγραφο 4 του άρθρου 62 του Ν. 2238/1994 
προστίθεται εδάφιο, που έχει ως εξής: 

"Δήλωση φορολογίας εισοδήματος που υποβάλλεται η¬ 
λεκτρονικά μέσω του διαδικτύου παράγει τα ίδια έννομα 
αποτελέσματα με τη δήλωση που υποβάλλεται αυτοπρο¬ 
σώπως ή ταχυδρομικά." 

12. Στην παράγραφο 2 του άρθρου 66 του Ν. 2238/1994 
προστίθεται εδάφιο που έχει ως εξής: 

"Οι διατάξεις αυτής της παραγράφου εφαρμόζονται α¬ 
νάλογα και στην περίπτωση που η δήλωση φορολογίας ει¬ 
σοδήματος του υπόχρεου υποβάλλεται ηλεκτρονικά μέ¬ 
σω διαδικτύου, εφόσον ο υπόχρεος δεν υποβάλλει τα οι¬ 
κεία δικαιολογητικά μέχρι το τέλος Ιουλίου του οικείου 
οικονομικού έτους." 

13. Οι διατάξεις των παραγράφων 7 έως και 12 του άρ¬ 
θρου αυτού εφαρμόζονται για τις δηλώσεις φορολογίας 
εισοδήματος φυσικών προσώπων του οικονομικού έτους 
2001, για τα εισοδήματα ή τις δαπάνες της χρήσης 2000 
και μετά. 

14. Η παράγραφος 3 του άρθρου 57 του Ν. 2238/1994 
αντικαθίσταται ως εξής: 

"3. Στο μηνιαίο εισόδημα από αμοιβές για υπηρεσία ε¬ 
νεργού εφημερίας, μεικτής εφημερίας και εφημερίας ε¬ 
τοιμότητας, που αποκτούν οι ιατροί που είναι ενταγμένοι 
στο Εθνικό Σύστημα Υγείας (Ε.Σ.Υ.), οι πανεπιστημιακοί 
ιατροί που δεν ασκούν ελευθέριο επάγγελμα, οι ειδικευ¬ 
όμενοι ιατροί που διέπονται από τις διατάξεις του Ν. 
1397/1983 (ΦΕΚ 143 Α') και οι ιατροί πλήρους και απο¬ 
κλειστικής απασχόλησης, του Ιδρύματος Κοινωνικών Α¬ 
σφαλίσεων (Ι.Κ.Α.), που διέπονται από τις διατάξεις του 
άρθρου 16τουΝ. 1666/1986 (ΦΕΚ 200 Α'), για ποσό που 
αντιστοιχεί αθροιστικά σε δύο (2) ημέρες ενεργού εφη¬ 
μερίας, δύο (2) ημέρες μεικτής εφημερίας και δύο (2) η¬ 
μέρες εφημερίας ετοιμότητας κατά μήνα, ο φόρος υπο¬ 
λογίζεται και παρακρατείται με βάση την κλίμακα του άρ¬ 
θρου 9, όταν οι αμοιβές αυτές συνεντέλλονται σε 


μισθοδοτική κατάσταση μαζί με τις άλλες αποδοχές του 
δικαιούχου ή με βάση το συντελεστή της περίπτωσης γ' 
όταν αυτές εντέλλονται με χωριστή κατάσταση. Για το 
ποσό που αντιστοιχεί στις υπόλοιπες ημέρες ενεργού, 
μεικτής και ετοιμότητας εφημεριών, παρακρατείται φό¬ 
ρος με συντελεστή είκοσι τοις εκατό (20%) και με την πα¬ 
ρακράτηση αυτή εξαντλείται η φορολογική υποχρέωση 
για το ποσό των αμοιβών αυτών, ο φορολογούμενος ό¬ 
μως μπορεί το ποσό των ετήσιων αμοιβών του προηγού¬ 
μενου εδαφίου, γιατις οποίες παρακρατήθηκε φόρος με 
συντελεστή είκοσι τοις εκατό (20%), νατό περιλάβει στη 
δήλωσή του του οικείου οικονομικού έτους και να υπα¬ 
χθεί σε φόρο με βάση την κλίμακα του άρθρου 9." 

15. Από το ποσό της αποζημίωσης που καταβάλλεται α¬ 
πό την Ευρωπαϊκή Ένωση στους δικαιούχους, για υπηρε¬ 
σίες ερευνητή, συμβούλου ή γραμματέα για την υποστή¬ 
ριξη του έργου των ελλήνων που έχουν εκλεγεί ως μέλη 
του Ευρωκοινοβουλίου, απαλλάσσεται από τη φορολογία 
ποσοστό πενήντα τοις εκατό (50%) και το υπόλοιπο φο¬ 
ρολογείται αυτοτελώς με συντελεστή φόρου δεκαπέντε 
τοις εκατό (15%). ο φόρος που προκύπτει παρακρατείται 
κατά τηνπληρωμή. Για την απόδοση του φόρου αυτήςτης 
παραγράφου εφαρμόζονται οι διατάξεις της παραγρά¬ 
φου 1 του άρθρου 59του Ν.2238/1994. Μετηνπαρακρά- 
τηση του φόρου που ενεργείται σύμφωνα μετά πιο πάνω 
εξαντλείται η φορολογική υποχρέωση από το φόρο εισο¬ 
δήματος για το ποσό αυτό των αποδοχών. 

16. Η ισχύς των διατάξεων της προηγούμενης παρα¬ 
γράφου αρχίζει από 1ης Ιανουάριου 2001 γιαταποσάτων 
αποζημιώσεων που καταβάλλονται στους δικαιούχους α¬ 
πό την ημερομηνία αυτή και μετά. 

17. Η παράγραφος 3 του άρθρου 22 του Ν. 2778/1999 
(ΦΕΚ 295 Α')αντικαθίσταται ως εξής: 

"3. Η αξία κάθε ακινήτου κατά την έννοια των περιπτώ¬ 
σεων α' και β' της προηγούμενης παραγράφου, το οποίο 
περιλαμβάνεται στις επενδύσεις της εταιρίας, δεν επι¬ 
τρέπεται να υπερβαίνει, κατά το χρόνο της απόκτησης, το 
είκοσι πέντε τοις εκατό (25%) της αξίας του συνόλου των 
επενδύσεώντης." 

18. Το τελευταίο εδάφιο της παραγράφου 8 του άρθρου 
22 του Ν. 2778/1999 αντικαθίσταται ως εξής: 

"Σε κάθε περίπτωση δεν επιτρέπεται η μεταβίβαση ακι¬ 
νήτου, στο οποίο έχουν επενδυθεί τα διαθέσιμα της εται¬ 
ρίας, πριν από την πάροδο δώδεκα (12) μηνών από την α¬ 
πόκτησή του." 

19. Η προβλεπόμενη στην παράγραφο 1 εδάφιο δεύτε¬ 
ρο του άρθρου δεύτερου του Ν. 2338/1995 (ΦΕΚ 202 Α') 
εξάμηνη προθεσμία παρατείνεται από την ημερομηνία 
λήξης της μέχρι 28.2.2001. 

20. Οι προθεσμίες των παραγράφων 1 α, 1 β και 4 του άρ¬ 
θρου 17του Ν. 2744/1999 (ΦΕΚ 222 Α'), όπως τροποποιή¬ 
θηκαν με το άρθρο 11 του Ν. 2839/2000 (ΦΕΚ 196 Α'), πα- 
ρατείνονται μέχρι 30.6.2001. 

21. Η παράγραφος 18 του Ν. 2873/2000 (ΦΕΚ 285 Α') α¬ 
ντικαθίσταται ως εξής: 

"18. Στο πρώτο εδάφιο της παραγράφου 1 του άρθρου 
15του Ν.2592/1998 (ΦΕΚ54Α') μετάτιςλέξεις "και των Δι¬ 
οικητών των ασφαλιστικών οργανισμών" προστίθεται η 
φράση "καθώς επίσης και για τους υπαλλήλους που είναι 
αποσπασμένοι ή διατίθενται στα πολιτικά κόμματα". 

22. Στο δεύτερο εδάφιο της παραγράφου 1 του άρθρου 
15του Ν. 2592/1998 (ΦΕΚ54 Α') μετάτιςλέξεις "καιπρο- 
κειμένου περί γραφείων βουλευτών" προστίθεται η φρά- 

ση "και αποσπασμένων υπαλλήλων που διατίθενται στα 
πολιτικά κόμματα". 

23. Η ισχύς των παραγράφων 21 και 22 αρχίζει από 
1 . 1 . 2001 . 

24. Τα δύο πρώτα εδάφια της περίπτωσης ζ' της παρα¬ 
γράφου 1 του άρθρου 8 του Ν. 2238/1994 αντικαθίστα¬ 
νται ως εξής: 

"Ποσοστό είκοσι πέντε της εκατό (25%) της δαπάνης 
που καταβλήθηκε από τον υπόχρεο για την αγορά μερι¬ 
δίων μετοχικών και μεικτών αμοιβαίων κεφαλαίων εσω¬ 
τερικού, καθώς και μεριδίων μετοχικών και μεικτών α¬ 
μοιβαίων κεφαλαίων εσωτερικού που είναι συνδεδεμένα 
με ασφαλιστήρια συμβόλαια ζωής. Το ποσό της έκπτω¬ 
σης αφαιρείται από το συνολικό εισόδημα, αφού συ¬ 
μπληρωθούν τρία (3) έτη από την αγορά των μεριδίων 
και δεν μπορεί να υπερβεί το ποσό του ενός εκατομμυ¬ 
ρίου διακοσίων πενήντα χιλιάδων (1.250.000) δραχμών. 
Προκειμένου για μερίδια που είναι συνδεδεμένα με α¬ 
σφαλιστήρια συμβόλαια ζωής, το ποσό που καταβλήθη¬ 
κε για την αγορά τους μειώνει την ετήσια δαπάνη της υ¬ 
ποπερίπτωσης ββ'της περίπτωσης α' αυτού του άρθρου 
του έτους που αφαιρείται από το εισόδημα το ποσό α¬ 
γοράς των μεριδίων." 

25. Η ισχύς των διατάξεων της προηγούμενης παρα¬ 
γράφου αρχίζει από τότε που ίσχυσαν οι διατάξεις της πα¬ 
ραγράφου 1 του άρθρου 37 του Ν. 2874/2000 (ΦΕΚ286 
Α'), οι οποίες καταλαμβάνουν καιτα μερίδια αμοιβαίων κε- 
φαλαίωνπου αγοράστηκαν μέχριτις 31 Δεκεμβρίου 2000, 
εφόσον αυτά δεν μεταβιβαστούν για τρία (3) έτη από την 
ημερομηνία αυτή και μετά. 

26. Οι διατάξεις του δεύτερου εδαφίου της περίπτωσης 
β'τηςπαραγράφου 5του άρθρου 33του Ν. 2238/1994 δεν 
εφαρμόζονται για τα εισοδήματα που αποκτώνται από 
1ης Ιανουάριου 1999 μέχρι και 31 Δεκεμβρίου 2000. 

27. Η παράγραφος 6του άρθρου 22Ατου Ν. 1806/1988 
(ΦΕΚ207 Α'), όπως το άρθρο αυτό προστέθηκε με την πα¬ 
ράγραφο 3 του άρθρου 9του Ν. 2843/2000, διαγράφεται. 

Άρθρο 6 

Τροποποίηση διατάξεων του κ.ν. 2190/1920 

1. Η παράγραφος 3 του άρθρου 11 του κ.ν. 2190/1920 
(β.δ. 174της 12/30.3.1963 ΦΕΚ37Ά),όπως αντικαταστά- 
θηκε με την παράγραφο 1 του άρθρου 7 του Ν. 2339/1995 
(ΦΕΚ 204 Α'), αντικαθίσταται ως εξής: 

"3. Η προθεσμία καταβολής της αύξησης του κεφαλαί¬ 
ου δεν μπορεί να είναι μικρότερη του ενός (1) μηνάς και 
μεγαλύτερη των τεσσάρων (4) μηνών από την ημέρα που 
το αρμόδιο όργανο της εταιρείας έλαβε τη σχετική από¬ 
φαση. Εάν αυξηθεί το μετοχικό κεφάλαιο εταιρείας, της 
οποίας οι μετοχές είναι εισηγμένες στο Χρηματιστήριο Α¬ 
ξιών Αθηνών, η προθεσμία αυτή δεν μπορεί να είναι μι¬ 
κρότερη των δεκαπέντε (15) ημερών και μεγαλύτερη των 
τεσσάρων (4) μηνών." 

2. Το τρίτο εδάφιο της παραγράφου 5 του άρθρου 13 
του κ.ν. 2190/1920, όπως αντικαταστάθηκε με το άρθρο 9 
του Ν. 2339/1995, αντικαθίσταται ως εξής: 

"Μετά την πάροδο της προθεσμίας, που όρισε το όργα¬ 
νο της εταιρείας που αποφάσισε την αύξηση, για την ενά¬ 
σκηση του δικαιώματος προτίμησης, η οποία δεν μπορεί 
να είναι μικρότερη από ένα (1) μήνα ή, εφόσοντο δικαίω¬ 
μα προτίμησης απορρέει από μετοχές που είναι εισηγμέ¬ 
νες στο Χρηματιστήριο Αξιών Αθηνών, δεκαπέντε (15) η¬ 
μέρες, οι μετοχές που δεν έχουν αναληφθεί, σύμφωνα με 


τα παραπάνω, διατίθενται ελεύθερα από το διοικητικό 
συμβούλιο της εταιρείας." 

3. Οι παράγραφοι 5,6,7, 10 και 11 του άρθρου 16 του 
κ.ν. 2190/1920, οι οποίες προστέθηκαν με το άρθρο 2 του 
π.δ. 14/1993 (ΦΕΚδΑ'), αντικαθίστανται ως εξής: 

"5. Εταιρείες των οποίων οι μετοχές είναι εισηγμένες 
στο Χρηματιστήριο Αξιών Αθηνών μπορούν, με απόφαση 
της γενικής συνέλευσης των μετόχων που λαμβάνεται 
σύμφωνα με τις διατάξεις των άρθρων 29 παράγραφοι 1 
και 2 και 31 παράγραφος Ι,να αποκτούν δικές τους μετο¬ 
χές μέσω του Χρηματιστηρίου Αξιών Αθηνών μέχρι το 
10% του συνόλου των μετοχών τους, με σκοπό τη στήρι¬ 
ξη της χρηματιστηριακής τιμής τους σε περιπτώσεις που 
θεωρείται ότι η εν λόγω τιμή είναι σημαντικά χαμηλότερη 
από την τιμή που αντιστοιχεί στα δεδομένα της αγοράς 
και στην οικονομική κατάσταση και προοπτικές της εται¬ 
ρείας. Στο ανωτέρω ποσοστό συμπεριλαμβάνονται και οι 
μετοχές τις οποίες έχει προηγουμένως αποκτήσει η εται¬ 
ρεία, καθώς και εκείνες που έχουν αποκτηθεί από πρό¬ 
σωπο το οποίο ενεργούσε επ’ ονόματί του αλλά για λογα¬ 
ριασμό της εταιρείας. 

6. Η απόφαση του διοικητικού συμβουλίου της εταιρεί¬ 
ας για σύγκληση της γενικής συνέλευσης των μετόχων, 
με σκοπό τη λήψη απόφασης για αγορά δικών της μετο¬ 
χών προς στήριξη της τιμής τους, σύμφωνα με την παρά¬ 
γραφο 5 του παρόντος, καθώς και η απόφαση της γενικής 
συνέλευσης των μετόχων για αγορά των μετοχών, γνω¬ 
στοποιούνται αμέσως, μετά τη λήψη τους, στο διοικητικό 
συμβούλιο του Χρηματιστηρίου Αξιών Αθηνών. 

7. Στην απόφαση της γενικής συνέλευσης των μετόχων 
ορίζονται κυρίως τα εξής: 

α) Ο ανώτατος αριθμός μετοχών που θα αγοραστούν. 

β) Η ανώτατη και κατώτατη τιμή στην οποία επιτρέπεται 
να διενεργηθούν οι αγορές. 

γ) Το χρονικό διάστημα μέσα στο οποίο θα γίνουν οι α¬ 
γορές και το οποίο δεν μπορεί να υπερβαίνει τους δώδε¬ 
κα (12) μήνες από την ημερομηνία λήψης της απόφασης 
της γενικής συνέλευσης των μετόχων. 

10. Η απόφαση της γενικής συνέλευσης της εταιρείας 
για αγορά δικών της μετοχών δημοσιεύεται τουλάχιστον 
δέκα (10) ημέρεςπριντηνέναρξη των αγορών σεδύοτου- 
λάχιστον ημερήσιες εφημερίδες, μία πολιτική και μία οι¬ 
κονομική, όπως αυτές προσδιορίζονται στο άρθρο 26 πα¬ 
ράγραφος 2 (α) και (β), καθώς και στο Η μερήσιο Δελτίο Τι- 
μών του Χρηματιστηρίου Αξιών Αθηνών. Η ανακοίνωση 
πρέπει να περιλαμβάνει τους βασικούς όρους της συναλ¬ 
λαγής, όπως ενδεικτικάτον ανώτατο αριθμό των μετοχών 
που θα αγοραστούν, την ανώτατη και κατώτατη τιμή και 
το συνολικό χρονικό διάστημα κατά το οποίο θα γίνουν οι 
αγορές. Η ανακοίνωση αυτή πρέπει να επαναλαμβάνεται 
κάθε φορά για κάθε επί μέρους διάστημα κατά το οποίο η 
εταιρεία εφαρμόζει την απόφαση για αγορά δικών της με¬ 
τοχών. 

Στην περίπτωση αυτή, η εταιρεία υποχρεούταιτο αργό¬ 
τερο τρεις (3) εργάσιμες μέρες πριν την έναρξη του επί 
μέρους χρονικού διαστήματος συναλλαγών, να υποβάλ¬ 
λει στο Χρηματιστήριο Αξιών Αθηνών δήλωση στην οποία 
θα αναφέρεται η πρόθεση της εταιρείας να προβεί στην 
απόκτηση δικών της μετοχών και τα βασικά στοιχεία της 
συναλλαγής που ορίζονται στο πρώτο εδάφιο και ιδίως θα 
εξειδικεύεται το επί μέρους χρονικό διάστημα κατά το ο¬ 
ποίο η εταιρεία θα πραγματοποιεί τις αγορές. Η δήλωση 
αυτή δημοσιεύεται στο Ημερήσιο Δελτίο Τιμών του Χρη- 

μαπστηρίου Αξιών Αθηνών. Επίσης, το αργότερο δύο (2) 
εργάσιμες ημέρες πριν την έναρξη του επί μέρους χρονι¬ 
κού διαστήματος συναλλαγών, η εταιρεία υποχρεούται 
να δημοσιεύει ανακοίνωση με το ίδιο περιεχόμενο σε δύο 
ημερήσιες εφημερίδες, μία πολιτική και μία οικονομική, ό¬ 
πως αυτές προσδιορίζονται στο άρθρο 26 παράγραφος 2 
(α) και (β). 

Την επόμενη ημέρα από τη λήξη του επί μέρους χρονι¬ 
κού διαστήματος συναλλαγών, η εταιρεία υποχρεούται 
να υποβάλλει στην Επιτροπή Κεφαλαιαγοράς και στο 
Χρηματιστήριο Αξιών Αθηνών δήλωση, στην οποία θα α- 
ναφέρεται ο ακριβής αριθμός μετοχώνπου αποκτήθηκαν, 
η μέση τιμή κτήσης τους, το σύνολο των ιδίων μετοχών 
που κατέχει η εταιρεία και το ποσοστό του μετοχικού κε¬ 
φαλαίου που αντιπροσωπεύει το παραπάνω σύνολο. Η 
δήλωση αυτή δημοσιεύεται στο Ημερήσιο Δελτίο Τιμών 
του Χρηματιστηρίου Αξιών Αθηνών. 

Η τήρηση των παραπάνω υποχρεώσεων δεν απαλλάσ¬ 
σει την εταιρεία από τις υποχρεώσεις γνωστοποίησης 
που απορρέουν από άλλες διατάξεις της κείμενης νομο¬ 
θεσίας. 

11. Το διοικητικό συμβούλιο της εταιρείας υποχρεούται 
να συγκεντρώνει στοιχεία και να καταρτίζει πλήρη κατά¬ 
λογο μετόχων από τους οποίους προήλθαν οι αποκτηθεί- 
σες μετοχές. Ο κατάλογος αυτός ανακοινώνεται στους 
μετόχους στην πρώτη γενική συνέλευση που ακολουθεί 
την περίοδο των αγορών." 

Άρθρο 7 

Εκσυγχρονισμός χρηματιστηριακών συναλλαγών 

1. Στο δεύτερο στίχο της παραγράφου 2 του άρθρου 3 
του Ν. 2843/2000 (ΦΕΚ 219 Α') η λέξη "καθώς" αντικαθί¬ 
σταται από το διαζευκτικό σύνδεσμο "ή". 

2. Το πρώτο εδάφιο της παραγράφου 1 του άρθρου 4 
του Ν. 2843/2000 αντικαθίσταται ως εξής: 

"Για κάθε αγορά μετοχών με πίστωση, ο πελάτης υπο- 
χρεούται να καταθέσει κινητές αξίες ή να καταβάλει με¬ 
τρητά στο μέλος, ώστε να προκύπτει αρχικό περιθώριο 
σύμφωνα με τους όρους του παρόντος άρθρου." 

3. Η παράγραφος 2 του άρθρου 4 του Ν. 2843/2000 α¬ 
ντικαθίσταται ως εξής: 

"Ως αρχικό περιθώριο νοείται η διαφορά μεταξύ της συ¬ 
νολικής τρέχουσας αξίας των κινητών αξιών, οι οποίες κα¬ 
ταβάλλονται σύμφωνα με την παράγραφο 1, προκειμένου 
να αποτελέσουντο χαρτοφυλάκιο ασφάλειας που λαμβά- 
νεται υπόψη για τους σκοπούς του παρόντος άρθρου και 
της οφειλής του πελάτη, η οποία προκύπτει αυτοτελώς α¬ 
πό τη συγκεκριμένη αγορά μετοχών με πίστωση." 

4. Το τελευταίο εδάφιο της παραγράφου 1 του άρθρου 
5του Ν. 2843/2000 διαγράφεται. 

5. Στον τέταρτο στίχο της παραγράφου 2 του άρθρου 5 
του Ν. 2843/2000 η λέξη "εγγράφους" διαγράφεται. 

6. Το υπό στοιχείο β'εδάφιο της παραγράφου 1 του άρ¬ 
θρου 6 του Ν. 2843/2000 αντικαθίσταται ως εξής: 

"β) οι κινητές αξίες που μπορούν να απαρτίζουν το χαρ¬ 
τοφυλάκιο ασφάλειας για την κάλυψη του αρχικού περι¬ 
θωρίου ή του διατηρητέου περιθωρίου και ο τρόπος υπο¬ 
λογισμού και αποτίμησης της αξίας τους." 

7. Το υπό στοιχείο γ'εδάφιο της παραγράφου 1 του άρ¬ 
θρου 6 του Ν. 2843/2000 αντικαθίσταται ως εξής: 

"γ) η προθεσμία μέσα στην οποία θα πρέπει να κατα¬ 
βάλλονται μετρητά ή και οι κινητές αξίες που συγκροτούν 
το χαρτοφυλάκιο ασφάλειας είτε για την κάλυψη του αρ¬ 


χικού περιθωρίου ή του διατηρητέου περιθωρίου είτε για 
οποιονδήποτε άλλο σκοπό σε σχέση με την πίστωση, η α¬ 
ξία των προς κατάθεση κινητών αξιών, ο τρόπος κάλυψης 
του αρχικού περιθωρίου ή του διατηρητέου περιθωρίου 
και γενικά κάθε άλλο ζήτημα που αφορά την κάλυψη του 
αρχικού περιθωρίου ή του διατηρητέου περιθωρίου." 

8. Στην πρώτη φράση της παραγράφου 1 του άρθρου 6 
του Ν. 2843/2000 (ΦΕΚ219Α') μεταξύ των λέξεων "κεφα¬ 
λαιαγοράς" και "καθορίζονται" προστίθενται οι λέξεις 
"μπορούν να". 

Άρθρο 8 

Ρυθμίσεις στην κεφαλαιακή κατάσταση 
φορέων του δημόσιου τομέα 

Το δεύτερο εδάφιο της παραγράφου 1 του άρθρου 25 
του Ν. 1914/1990 (ΦΕΚ 178 Α'), όπως αντικαταστάθηκε με 
την παράγραφο 1 του άρθρου 10 του Ν. 2000/1991 (ΦΕΚ 
206 Α') και το τελευταίο εδάφιο της παραγράφου 4 του 
άρθρου 25 του Ν.1914/1990, όπως αντικαταστάθηκε με 
την παράγραφο 2 του άρθρου 10 του Ν. 2000/1991, κα- 
ταργούνται ως προς την Ολυμπιακή Αεροπορία καιτις θυ¬ 
γατρικές της. 

Άρθρο 9 

Κύρωση Σύμβασης μεταξύ του Ελληνικού Δημοσίου 
και της Τράπεζας της Ελλάδος 

Κυρούται και αποκτά ισχύ νόμου από 1ης Ιανουάριου 
2001, η μεταξύ του Ελληνικού Δημοσίου καιτης Τράπεζας 
της Ελλάδος Σύμβαση, που υπογράφηκε στις 3.11.2000, 
με την οποία ρυθμίζονται θέματα σχετικά με την εκτύπω¬ 
ση των γραμματίωντων Κρατικών Λαχείων, το κείμενο της 
οποίας έχει ως ακολούθως: 

"ΣΥΜΒΑΣΗ 

Μεταξύ του Ελληνικού Δημοσίου και της Τράπεζας της 
Ελλάδος, για την εκτύπωση των Κρατικών Λαχείων 

Άρθρο 1 

Σε εφαρμογή της κοινής απόφασης των Υπουργών Συ¬ 
ντονισμού και Οικονομικών, αριθ. ΚΙ 8998/1109/12.12.1968, 
το Ελληνικό Δημόσιο αναθέτει στην Τράπεζα της Ελλάδος, 
η οποία αποδέχεται την εκτύπωση από το Ίδρυμα Εκτυπώ¬ 
σεων Τραπεζογραμματίων και Αξιών αυτής (Ι.Ε.Τ.Α.), των 
γραμματίων των Κρατικών Λαχείων, όπως ειδικότερα ορί¬ 
ζεται παρακάτω. 

Άρθρο 2 

Η Τράπεζα της Ελλάδος, που στη συνέχεια θα αναφέ- 
ρεται ως "Τράπεζα", αναλαμβάνει την υποχρέωση να ε¬ 
κτυπώνει, στο Ι.Ε.Τ.Α., τα παρακάτω Κρατικά Λαχεία με 
την υπάρχουσα μορφή, μέχρι να τεθεί σε λειτουργία και 
κανονική παραγωγή το νέο σύστημα παραγωγής λαχείων 
νέας μορφής. 

Άρθρο 3 

3.1. Περιγραφή των λαχείων της υπάρχουσας μορφής. 

3.1α. Λαϊκό Λαχείο, που κυκλοφορεί κάθε εβδομάδα. 

- Διάσταση μονού γραμματίου (1/4): 48,75 χ 128 χιλ. 

- Διάσταση της τετράδας των γραμματίων, μαζί με το 
στέλεχος: 195 χ 128 χιλ. 

3.1 β. Εθνικό Λαχείο που κυκλοφορεί κάθε έτος σετρεις 
εκδόσεις και η καθεμία περιλαμβάνει έξι κληρώσεις. 

-Διάσταση μονού γραμματίου (1/10): 58,5χ 127χιλ. 

- Διάσταση ολόκληρης της δεκάδας του γραμματίου 
(10/10): 292,5 χ 254 χιλ. 

3.1 γ. Κρατικό Λαχείο Κοινωνικής Αντίληψης, που κυ¬ 
κλοφορεί μία φορά το χρόνο. 

- Διάσταση λαχείου, μαζί με το στέλεχος: 65 χ 170 χιλ. 

3.1δ. Ευρωπαϊκό Λαχείο. 

- Διάσταση λαχείου, μαζί με το στέλεχος: 65 χ 170 χιλ. 

3.2. Ο αριθμός των γραμματίων, που θα εκτυπώνονται, 
θα ανέρχεται: 

3.2α. Του Λαϊκού Λαχείου μέχρι 100.000.000 τετράδες 
το χρόνο. 

3.2β. Του Εθνικού Λαχείου μέχρι 5.000.000 δεκάδες το 
χρόνο. 

3.2γ. Του Κρατικού Λαχείου Κοινωνικής Αντίληψης, μέ¬ 
χρι 16.000.000 γραμμάτια. 

3.2δ. Του Ευρωπαϊκού Λαχείου μέχρι 2.000.000 γραμ¬ 
μάτια. 

3.3. Η Διεύθυνση Κρατικών Λαχείων του Υπουργείου Οι¬ 
κονομικών (Δ.Κ.Λ.) μπορεί να ζητήσει αύξηση των παρα¬ 
πάνω ποσοτήτων κάθε λαχείου μέχρι 30%. 

Αύξηση των παραπάνω ποσοτήτων κάθε λαχείου σε πο¬ 
σοστό μεγαλύτερο του 30% είναι δυνατή κατόπιν ιδιαίτε¬ 
ρης συμφωνίας. 

3.4. Τα λαχεία εκτυπώνονται σε χαρτί από ρόλλους, κα¬ 
τά τα οριζόμενα στο άρθρο 8της σύμβασης. Η εκτύπωση 
των γραμματίων σε χαρτί σε φύλλα δεν αποκλείεται σε ε¬ 
ξαιρετικές περιπτώσεις. 

Η εκτύπωση θα εκτελείται στην πρόσθια όψη με τρία 
μέχρι πέντε χρώματα και στην οπίσθια όψη με ένα χρώ¬ 
μα. Το Λαϊκό, το Κρατικό Κοινωνικής Αντίληψης και το Ευ¬ 
ρωπαϊκό Λαχείο, θα φέρουν στέλεχος και στη θέση δια¬ 
χωρισμού του στελέχους από το σώμα των γραμματίων, 
θα εκτυπώνονται γραμμές ακανόνιστου σχήματος σε 
δύο χρώματα. Στην πρόσθια όψη των γραμματίων και στο 
στέλεχος θα εκτυπώνονται ο αριθμός και η σειρά του λα¬ 
χείου. Τα κλάσματα των γραμματίων του Εθνικού και Λαϊ¬ 
κού Λαχείου θα χωρίζονται μεταξύ τους με διάτρητη 
γραμμή. 

Άρθρο 4 

Περιγραφή των λαχείων της νέας μορφής 

4.1. Μετά την εγκατάσταση και πλήρη λειτουργία του 
νέου εξοπλισμού τα λαχεία θα εκτυπώνονται σε δύο φά¬ 
σεις στη νέα μορφή. 

Α' φάση: Εκτύπωση του σταθερού τμήματος του λαχεί¬ 
ου χωρίς τα αριθμητικά δεδομένα και την κωδικοποιημέ- 
νη γραμμή (που αποτελούντο μεταβλητό τμήμα) στην υ- 
πάρχουσα εκτυπωτική μηχανή του Ι.Ε.Τ.Α. Τα λαχεία ε¬ 
ξέρχονται από την εκτυπωτική μηχανή σε φύλλα με 
διάτρηση. 

Β' φάση: Τα φύλλα λαχείων που παράγονται στην Α' φά¬ 
ση προωθούνται σε αυτόνομα εκτυπωτικά συστήματα 
κρουστικής ή Ι_35 θγ αρίθμησης για την εκτύπωση των α¬ 
ριθμητικών δεδομένων (είδος λαχείου, σειρά, αριθμός 
κ.λπ.) και της κωδικοποιημένης γραμμής με το ψηφίο ε¬ 
λέγχου στο κάτω μέρος του κάθε λαχείου. 

Η Διεύθυνση Κρατικών Λαχείων θα εφοδιάζει το Ι.Ε.Τ.Α. 
με ταινιοκασέτες (ϋΑΤ ΐβρθε) ή άλλο τυποποιημένο μέσο 
όπως δισκέτα ή Οϋ που θα περιέχουν τα προς εκτύπωση 
δεδομένα. Τα εκτυπωτικά συστήματα θα διαβάζουν από 
το παραπάνω μαγνητικό μέσο τα αρχεία και θα τα εκτυ¬ 
πώνουν. 

Η αρίθμηση των λαχείων δεν θα είναι συνεχόμενη. Οι α¬ 


ριθμοί και οι σειρές θα είναι ανακατεμένοι, όπως θα κα¬ 
θορίζει το πρόγραμμα. 

Η κωδικοποιημένη γραμμή, που θα διαβάζεται από τους 
οπτικούς αναγνώστες της Διεύθυνσης Κρατικών Λαχεί¬ 
ων, θα εκτυπώνεται με μαγνητική μελάνη σε μορφή ΟΜΟ- 
7 με ύψος χαρακτήρα 3 χιλ.. Το ψηφίο ελέγχου θα είναι 
συστήματος 9. 

Τα έτοιμα λαχεία με αρίθμηση και κωδικοποίηση θα τα¬ 
ξινομούνται και θα συσκευάζονται για διάθεση στους 
πράκτορες. 

4.1α. Λαϊκό Λαχείο, που κυκλοφορεί κάθε εβδομάδα. 

Τ ο Λαϊκό Λαχείο θα εκτυπώνεται σε τετράδες. 

- Διάσταση μονού γραμματίου 62 χ 120 χιλ. 

- Διάσταση της τετράδας των γραμματίων 248 χ 120 χιλ. 

Το Λαϊκό Λαχείο θα μπορεί να εκτυπωθεί και σε πεντά¬ 
δες. 

- Διάσταση μονού γραμματίου 62 χ 120 χιλ. 

- Διάσταση πεντάδας 310 χ 120 χιλ. 

4.1 β. Εθνικό Λαχείο που κυκλοφορεί κάθε έτος σε τρεις 
εκδόσεις και η καθεμία περιλαμβάνει έξι κληρώσεις. 

-Διάσταση μονού γραμματίου (1/10): 62 χ 120 χιλ. 

- Διάσταση ολόκληρης της δεκάδας του γραμματίου 
(10/10): 310x240χιλ. 

4.1 γ. Κρατικό Λαχείο Κοινωνικής Αντίληψης. 

- Διάσταση του λαχείου : 62 χ 120 χιλ. 

Το Κρατικό Λαχείο Κοινωνικής Αντίληψης θα μπορεί να 
εκτυπωθεί σε τετράδες ή σε πεντάδες. 

4.1 δ. Ευρωπαϊκό Λαχείο. 

- Διάσταση του λαχείου: 62 χ 120 χιλ. 

4.2. Ο αριθμός των γραμματίων που θα εκτυπώνονται 
θα ανέρχεται: 

4.2α. Του Λαϊκού Λαχείου μέχρι 60.000.000 τετράδες ή 
πεντάδες το χρόνο. 

4.2β. Του Εθνικού Λαχείου μέχρι 5.000.000 δεκάδες το 
χρόνο. 

4.2γ. Του Κρατικού Λαχείου Κοινωνικής Αντίληψης μέ¬ 
χρι 16.000.000 γραμμάτια το χρόνο. 

4.2δ. Του Ευρωπαϊκού Λαχείου μέχρι 2.000.000 γραμ¬ 
μάτια το χρόνο. 

4.3. Η Διεύθυνση ΚρατικώνΛαχείωντου Υπουργείου Οι¬ 
κονομικών (Δ.Κ.Λ.) μπορεί να ζητήσει αύξηση των παρα¬ 
πάνω ποσοτήτων κάθε λαχείου μέχρι 20%. 

Αύξηση των ανωτέρω ποσοτήτων κάθε λαχείου σε πο¬ 
σοστό μεγαλύτερο του 20% είναι δυνατή κατόπιν ιδιαίτε¬ 
ρης συμφωνίας. 

4.4. Τα λαχεία εκτυπώνονται σε χαρτί από ρόλλους, κα¬ 
τά τα οριζόμενα στο άρθρο 8 της σύμβασης. Η εκτύπωση 
των γραμματίων σε χαρτί από φύλλα δεν αποκλείεται σε 
εξαιρετικές περιπτώσεις. 

Η εκτύπωση θα εκτελείται στην πρόσθια και οπίσθια ό¬ 
ψη συνολικά μέχρι έξι χρώματα. 

Στην πρόσθια όψη των γραμματίων θα εκτυπώνονται ο 
αριθμός, η σειρά και η κωδικοποιημένη γραμμή του λα¬ 
χείου. Τα κλάσματα των γραμματίων του Εθνικού και Λαϊ¬ 
κού Λαχείου θα χωρίζονται μεταξύ τους με διάτρητη 
γραμμή. 

Άρθρο 5 

5.1. Τροποποίηση των διαστάσεων και της μορφής των 
γραμματίων των Λαχείων μπορεί να γίνει, μετά από αίτη¬ 
ση της Διεύθυνσης Κρατικών Λαχείων, εφόσον οι δυνατό¬ 
τητες των ειδικών μηχανών που χρησιμοποιούνται για ε¬ 
κτύπωση των λαχείων το επιτρέπουν. 

5.2. Η εκτύπωση των λαχείων, που αναφέρονται στα άρ¬ 
θρα 2,3 και 4, σε συχνότερα χρονικά διαστήματα, μπορεί 
να γίνει μετά από προηγούμενη συμφωνία των συμβαλ¬ 
λόμενων μερών και με εφαρμογή κατ’ αναλογία των υπο¬ 
λοίπων όρωντης σύμβασης. 

Άρθρο 6 

6.1. Η αποπεράτωση της εκτύπωσης και η συσκευασία 
τωνλαχείωντης υπάρχουσας μορφής θα γίνεται ως εξής: 

6.1α. Τα γραμμάτια του Λαϊκού, του Κρατικού Κοινωνι¬ 
κής Αντίληψης και του Ευρωπαϊκού Λαχείου θα αποκό- 
πτονται από τα στελέχη τους πριν από την τελική τους συ¬ 
σκευασία. Η συσκευασία των γραμματίων καιτωνστελε- 
χώντων λαχείων θα γίνεται ανά 1.000. 

6.1 β.Τα γραμμάτια θα δένονται σε δέματα με ταινία και 
τα στελέχη τους με χαρτί τύπου κραφτ ή άλλο απολύτως 
κατάλληλο υλικό. Στα δέματα θα υπάρχει διαχωρισμός 
των γραμματίων και των στελεχών ανά 100, με ταινία. 

6.1 γ. Το Εθνικό Λαχείο θα συσκευάζεται σε δέματα από 
1.000 δεκάδες γραμμάτια, με χαρτί τύπου κραφτ ή άλλο 
απολύτως κατάλληλο υλικό και σε κάθε δέμα θα υπάρχει 
διαχωρισμός των γραμματίων, ανά 50 δεκάδες, με ταινία. 

6.1 δ. Πρέπει να καταβάλλεται ειδική μέριμνα, ώστε τα 
γραμμάτια των λαχείων να είναι τοποθετημένα κατ’ από¬ 
λυτο αύξοντα αριθμό. 

6.2. Η συσκευασία των λαχείων νέας μορφής θα συμ- 
φωνηθεί από κοινού μεταξύ της Διεύθυνσης Κρατικών 
Λαχείων και του Ιδρύματος Εκτύπωσης Τραπεζογραμμα¬ 
τίων και Αξιών (Ι.Ε.Τ.Α.). 

6.3. Τα γραμμάτια πρέπει να είναι έτοιμα για παράδοση, 
του Λαϊκού και του Ευρωπαϊκού Λαχείου έξι (6) εβδομά¬ 
δες πριν από την κλήρωσή τους και του Εθνικού κατά το 
χρόνο της διεξαγωγής της Γ κλήρωσης της προηγούμε¬ 
νης έκδοσης, εφόσον η σχετική εντολή εκτύπωσης έχει 
δοθεί και για τα δύο τρεις (3) μήνες τουλάχιστον πριν από 
την ημερομηνία που ζητείται η παράδοσή τους. Τα γραμ¬ 
μάτια του Λαχείου Κοινωνικής Αντίληψης πρέπει να είναι 
έτοιμα για παράδοση μέσα σε δύο (2) μήνες από τη σχε¬ 
τική εντολή εκτύπωσής τους. 

6.4. Η Τράπεζα υποχρεούται κάθε ημερολογιακό έ¬ 
τος να εκπονεί νέες μακέττες για όλα τα λαχεία, ώστε η 
σχεδίαση των γραμματίων από έτος σε έτος να είναι 
διακριτή. Κατά τη σχεδίαση των μακεττών θα πρέπει να 
λαμβάνεται μέριμνα ώστε ένα μεγάλο ποσοστό του δα¬ 
πέδου των γραμματίων να καλύπτεται από έντονα χρώ¬ 
ματα. 

Σε περίπτωση που η Τράπεζα δηλώσει αδυναμία για την 
εκπόνηση νέων μακεττών ή οι υποβαλλόμενες μακέττες 
δεν εγκριθούν από τη Διεύθυνση Κρατικών Λαχείων, δι¬ 
καιούται η τελευταία να ζητήσει από τρίτο φορέα την εκ¬ 
πόνησή τους. Οι μακέττες αυτές πρέπει να είναι συμβατές 
με τον τρόπο εκτύπωσης των λαχείων. 

Οι παραστάσεις των λαχείων θα αλλάζουν κατά τακτά 
χρονικά διαστήματα, που θα συμφωνούνται με τη Διεύ¬ 
θυνση Κρατικών Λαχείων, θα καταβάλλεται μέριμνα ώστε 
οι αποχρώσεις των γραμματίων των λαχείων για κάθε κλή¬ 
ρωση και για χρονικό διάστημα τουλάχιστον 24 συνεχό¬ 
μενων κληρώσεων να είναι διαφορετικές. 

Η Τράπεζα της Ελλάδος θα υποβάλλει για έγκριση στη 
Διεύθυνση Κρατικών Λαχείων στην αρχή κάθε χρόνου, 
προτεινόμενο χρωματολόγιο για τις προς εκτύπωση κλη¬ 
ρώσεις. 


Άρθρο 7 

7.1. Η παράδοση των γραμματίων των λαχείων, συ¬ 
σκευασμένων, όπως ορίζεται στο άρθρο 6, θα γίνεται στα 
θησαυροφυλάκια του Ιδρύματος Εκτυπώσεως Τραπεζο¬ 
γραμματίων και Αξιών στο Χαλάνδρι, μετά από έγγραφη 
εντολή της Διεύθυνσης Κρατικών Λαχείων, που θα περι¬ 
λαμβάνει όλα τα απαραίτητα σχετικά στοιχεία, καθώς και 
εξουσιοδότηση για τηνπαραλαβή των γραμματίων από α¬ 
ντιπρόσωπό της. 

7.2. Τα κακέκτυπα φύλλα των λαχείων, ως και τα γραμ¬ 
μάτια που δεν παραδόθηκαν για διάθεση στη Διεύθυνση 
Κρατικών Λαχείων, θα παραδίδονται σε αυτή μετά τη συ¬ 
μπλήρωση της παραγραφής του δικαιώματος είσπραξης 
των κερδών τους. 

Άρθρο 8 

8.1. Τα Κρατικά Λαχεία θα εκτυπώνονται κατά κανόνα 
σε χαρτί από ρόλλους βάρους 90 γραμμαρίων ανά τετρα¬ 
γωνικό μέτρο από λευκασμένη χημική χαρτόμαζα, στιλ¬ 
βωμένα με κυλίνδρωση. Το χαρτί θα έχει μονοτονικό υδα- 
τογράφημα, με το σύμπλεγμα των γραμμάτων ΚΛ με αρ¬ 
νητικές γραμμές πλάτους 1,5 χιλ. και θα είναι ειδικά 
κατασκευασμένο για την εργασία αυτή. Το χαρτί θα έχει 
ακόμη λεπτές ίνες ορατές δύο χρωμάτων και αόρατες 
στο κοινό φως δύο χρωμάτων. Οι αόρατες στο κοινό φως 
θα είναι ορατές στην ακτινοβολία υν. Γενικά οι προδια¬ 
γραφές του χαρτιού θα προσδιορίζονται από την Τράπε¬ 
ζα. Με βάση την κατανάλωση του χαρτιού του προηγού¬ 
μενου χρόνου, και κατόπιν έγκρισης της Διεύθυνσης Κρα¬ 
τικών Λαχείων, η Τ ράπεζα θα προβαίνει στην προμήθεια 
των αναγκαίων ποσοτήτων. 

8.2. Η αξία του χαρτιού που καταναλώνεται κάθε χρόνο 
βαρύνει το Ελληνικό Δημόσιο, το οποίο προς διευκόλυν¬ 
ση της Τράπεζας, υποχρεούται να καταβάλλει, μετά από 
κάθε παραλαβή, την αξία του χαρτιού που προμη- θεύε- 
ται, κατά τα ανωτέρω, η Τράπεζα, ως και τα ειδικά έξοδα 
αγοράς του χαρτιού. 

8.3. Για τον υπολογισμό του βάρους του χαρτιού που 
καταναλώνεται κάθε χρόνο λαμβάνονται ως βάση: 

8.3α. Οι ποσότητες των λαχείων που παραδόθη¬ 
καν στη Διεύθυνση Κρατικών Λαχείων, κατά τον α¬ 
μέσως προηγούμενο χρόνο, προσαυξημένες κατά 
ποσοστό μέχρι 5% για απώλειες λόγω αποκοπής πε¬ 
ριθωρίων (ξακρίσματα) και ποσοστό μέχρι 10% για 
αντικαταστάσεις και κακέκτυπα. 

8.3β. Το βάρος των εκτυπωθέντων και μη παραδοθέ- 
ντων γραμματίων. 

8.3γ. Η φύρα, από αποσυσκευασίατων ρόλλωντου χαρ¬ 
τιού, μέχρι ποσοστού 5% στη συνολική ποσότητα, όπως 
αυτή διαμορφώνεται μετά την προσαύξηση, σύμφωνα με 
τα παραπάνω. 

Άρθρο 9 

9.1. Η δαπάνη για την εκτύπωση των λαχείων υπολογί¬ 
ζεται απολογιστικά και περιλαμβάνει τα παρακάτω στοι¬ 
χεία: 

9.1α. Τις δαπάνες των υλικών που χρησιμοποιήθηκαν 
για την εκτύπωση των λαχείων, ήτοι: μελανιών, εκτυπωτι- 
κών πλακών, φωτογραφικών υλικών, υλικών συσκευασίας 
κ.λπ.. 

9.1 β. Τις δαπάνες άμεσων μισθών καιημερομισθίωντου 
προσωπικού που ασχολείται με την εκτύπωση των λαχεί¬ 
ων ανάλογα με το χρόνο απασχόλησής του και οι οποίες 

δεν δύναται να υπερβαίνουν τις αποδοχές 15 υπαλλήλων 
αναλόγου ειδικότητας. Την αναλογία των έμμεσων από 
αυτές, για το σχεδίασμά, την εν γένει παρασκευή των ε- 
κτυπωτικών στοιχείων, την εκτύπωση, την κοπή και τη συ- 
σκευασία των λαχείων ως και της Υπηρεσίας Ασφαλείας 
του Ι.Ε.Τ.Α. Η επιβάρυνση των έμμεσων δαπανών δεν μπο¬ 
ρεί να είναι μεγαλύτερη του 50% των άμεσων δαπανών 
για μισθούς και ημερομίσθια, όπως αυτές προσδιορίζο¬ 
νται παραπάνω. 

9.1γ. Την επιβάρυνση από τις αποσβέσεις των μηχανη¬ 
μάτων και τις αποσβέσεις των δαπανών που θα πραγμα¬ 
τοποιηθούν για τη διαρρύθμιση του χώρου εκτύπωσης 
των Κρατικών Λαχείων, που ορίζεται σε 10% το χρόνο. 

Σε περίπτωση μη ανανέωσης της σύμβασης, το τυχόν υ- 
πάρχον υπόλοιπο αποσβέσεων καταβάλλεται από τη Δι¬ 
εύθυνση Κρατικών Λαχείων (Δ.Κ.Λ.). 

9.1 δ. Την επιβάρυνση με την αναλογία των εξόδων συ¬ 
ντήρησης του μηχανικού εξοπλισμού που αφορούν την ε¬ 
κτύπωση των Λαχείων. 

9.1ε. Το ποσοστό των γενικών εξόδων, εκτός αμοιβών 
εργασίας της παραγράφου 9.1 β, από τη λειτουργία του Ι¬ 
δρύματος Εκτυπώσεως Τραπεζογραμματίων και Αξιών 
που αφορά την εκτύπωση των Κρατικών Λαχείων. 

9.2. Η Διεύθυνση Κρατικών Λαχείων ελέγχει το λεπτο¬ 
μερές κοστολόγιο του Ι.Ε.Τ.Α., το οποίο η Τράπεζα συ¬ 
ντάσσει και αποστέλλει εντός του Ιανουάριου του επο¬ 
μένου της χρήσεως έτους, μαζί με κάθε άλλο έγγραφο ή 
στοιχείο δικαιολογητικό των δαπανών, επιφυλασσομέ- 
νης της διάταξης του άρθρου 48 του καταστατικού της 
Τράπεζας κυρωθέντος δια του Ν. 3424/7.12.1927. Η α¬ 
νάλυση του κοστολογίου που θα υποβάλλεται κάθε χρό¬ 
νο στη Διεύθυνση Κρατικών Λαχείων θα συμφωνηθεί με¬ 
ταξύ της Διεύθυνσης Κρατικών Λαχείων και του Ι.Ε.Τ.Α.. 
Το Ι.Ε.Τ.Α. θα παρέχει διευκρινίσεις στη Διεύθυνση Κρα¬ 
τικών Λαχείων για τα στοιχεία που συνθέτουν το κοστο¬ 
λόγιο. 

9.3. Κάθε ειδική δαπάνη, που συνδέεται άμεσα ή έμμε¬ 
σα με την εκτύπωση των Κρατικών Λαχείων, η οποία γίνε¬ 
ται με εντολή της Διεύθυνσης Κρατικών Λαχείων και δεν 
περιλαμβάνεται στις παραπάνω κατηγορίες, βαρύνει α¬ 
ποκλειστικά τη Διεύθυνση Κρατικών Λαχείων. 

Η Τράπεζα αποδίδει στη Διεύθυνση Κρατικών Λαχείων 
κάθε ποσό που εισπράττει ως ασφαλιστική αποζημίωση, 
από τυχόν επέλευση ασφαλιστικού κινδύνου, σχετικού με 
την παρούσα σύμβαση. 

Άρθρο 10 

10.1. Η εξόφληση της συνολικής ετήσιας δαπάνης για 
την εκτύπωση των λαχείων γίνεται εντός μηνάς απάτης υ¬ 
ποβολής του κοστολογίου και των λοιπών στοιχείων της 
παραγράφου 9.2 του προηγούμενου άρθρου. 

10.2. Για διευκόλυνση της Τράπεζας και εντός μηνός α¬ 
πάτης έγγραφης ειδοποίησής της η Διεύθυνση Κρατικών 
Λαχείων υποχρεούται να καταβάλλει προϋπολογιστικά 
την αξία των γραμματίων που παραλήφθηκαν, ως εξής: 

10.2α. Ανά 9 κληρώσεις του Λαϊκού Λαχείου. 

10.2β. Ανά δύο εκδόσεις του Εθνικού Λαχείου. 

10.2γ. Του Κρατικού Λαχείου Κοινωνικής Αντίληψης, ό¬ 
ταν τελειώσει η παράδοση των γραμματίων. 

10.2δ. Του Ευρωπαϊκού Λαχείου όταν τελειώσει η πα¬ 
ράδοση των γραμματίων. 

10.3. Η αξία κάθε κατηγορίας λαχείων υπολογίζεται ως 
γινόμενο του αριθμού των γραμματίων που παραλήφθη¬ 


καν επί το μέσο κατά μονάδα κόστος του προηγούμενου 
έτους. 

10.4. Στις καταβολές της Διεύθυνσης Κρατικών Λαχεί¬ 
ων προς την Τράπεζα, που προβλέπονται από τη σύμβα¬ 
ση, δεν επιβάλλεται καμιά κράτηση, εισφορά, φόρος, τέ¬ 
λος χαρτοσήμου ή άλλο τέλος υπέρ του Δημοσίου ή άλ¬ 
λου νομικού προσώπου. 

Άρθρο 11 

Ο κίνδυνος της απώλειας, καταστροφής ή χειροτέρευ¬ 
σης των χρησιμοποιούμενων υλικών, εφόσον δεν οφείλε¬ 
ται αποδεδειγμένα σε υπαιτιότητα των προσώπων που 
χρησιμοποιούνται από την Τράπεζα, βαρύνειτο Ελληνικό 
Δημόσιο. 

Άρθρο 12 

Η Τράπεζα υποχρεούται να προβαίνει στην άμεση προ¬ 
μήθεια οποιουδήποτε μηχανήματος, που κρίνεται ανα¬ 
γκαίο από τα Συμβαλλόμενα Μέρη, για την ταχεία, α-σφα- 
λή και βάσει των σύγχρονων μεθόδων εκτύπωση των λα¬ 
χείων που της ανατίθεται. 

Άρθρο 13 

Κατά το διάστημα που ισχύει η σύμβαση, η Τράπεζα έ¬ 
χει το αποκλειστικό δικαίωμα της εκτύπωσης των Κρατι¬ 
κών Λαχείων που αναφέρονται στην παρούσα σύμβαση ή 
και άλλων για τα οποία τυχόν η Διεύθυνση Κρατικών Λα¬ 
χείων θα ζητήσει εγγράφως την εκτύπωσή τους. 

Κατ’ εξαίρεση η παρούσα σύμβαση μπορεί να μη λει¬ 
τουργήσει πρόσκαιρα ή οριστικά, ολικά ή μερικά στις α¬ 
κόλουθες περιπτώσεις: 

13.1α. Αν η Τράπεζα δηλώσει εγγράφως ότι δεν έχει τη 
δυνατότητα να εκτυπώσει τις αναγκαίες ποσότητες ή κα¬ 
τηγορίες Κρατικών Λαχείων, πέραν από εκείνες που την ε¬ 
κτύπωσή τους αναλαμβάνει με τη σύμβαση αυτή. 

13.1 β. Αν η Διεύθυνση Κρατικών Λαχείων δηλώσει ότι η 
τυπογραφική μονάδα του Υπουργείου Οικονομικών έχει 
τη δυνατότητα να εκτυπώσει τις αναγκαίες ποσότητες και 
κατηγορίες λαχείων που αναφέρονται στην παρούσα 
σύμβαση. Στην περίπτωση αυτήν η Διεύθυνση Κρατικών 
Λαχείων (Δ.Κ.Λ.) θα καταβάλλει στην Τράπεζα ποσό ίσο 
με τις υπολειπόμενες αποσβέσεις των δαπανών που έ¬ 
χουν γίνει για την παραγωγή των λαχείων. 

13.2. Για τη μελέτη ειδικών θεμάτων που αφορούν την 
αλλαγή της μορφής των λαχείων ή την προμήθεια βασι¬ 
κού πρόσθετου εξοπλισμού δύναται να συγκροτείται μι¬ 
κτή επιτροπή των Συμβαλλόμενων Μερών. 

13.3. Η ισχύςτης σύμβασης ορίζεται δεκαετής και αρχί¬ 
ζει από την 1η Ιανουάριου 2001 και λήγει την 31η Δεκεμ¬ 
βρίου 2010. 

13.4. Η σύμβαση αυτή συντάχθηκε σε δύο πρωτότυπα 
και κάθε συμβαλλόμενος πήρε από ένα. 


Αθήνα, 3 Νοεμβρίου 2000 


ΓΙΑ ΤΟ ΕΛΛΗΝΙΚΟ 
ΔΗΜΟΣΙΟ 


ΓΙΑ ΤΗΝ ΤΡΑΠΕΖΑ 
ΤΗΣ ΕΛΛΑΔΟΣ 


Ο ΥΠΟΥΡΓΟΣ Ο ΔΙΟΙΚΗΤΗΣ 

ΤΩΝ ΟΙΚΟΝΟΜΙΚΩΝ 

Γιάννος Παπαντωνίου Λουκάς Παπαδήμος' 1 

Άρθρο 10 

Κύρωση σύμβασης μεταξύ του Ελληνικού 
Δημοσίου και του Εθνικού Καποδιστριακού 
Πανεπιστημίου Αθηνών 

Κυρούται και αποκτά ισχύ νόμου η από 15 Δεκεμβρίου 
2000 σύμβαση μεταξύ του Ελληνικού Δημοσίου και του Ε¬ 
θνικού Καποδιστριακού Πανεπιστημίου Αθηνών, με την ο¬ 
ποία ρυθμίζονται θέματα επιστροφής, παραχώρησης και 
μεταβίβασης ακινήτων μεταξύ των πιο πάνω Συμβαλλό¬ 
μενων. 

ΣΥΜΒΑΣΗ 

Στην Αθήνα σήμερα τη 15η του μηνάς Δεκεμβρίου του 
έτους 2000, 

οι παρακάτω Συμβαλλόμενοι αφ’ ενός μεν το Ελληνικό 
Δημόσιο νομίμως εκπροσωπούμενο από τον κ. Υπουργό 
Οικονομικών Γιάννο Παπαντωνίου, δυνάμει του άρθρου 
81 του Ν. 2362/1995 (ΦΕΚ247Α") "Περί δημοσίου λογιστι¬ 
κού ελέγχου του κράτους και άλλες διατάξεις" και αφ’ ε¬ 
τέρου το Εθνικό και Καποδιστριακό Πανεπιστήμιο Αθη¬ 
νών, το οποίο εκπροσωπείται νομίμως από τον Πρύτανη 
αυτού κ. Γεώργιο Μπαμπινιώτη, ο οποίος ενεργεί σύμφω¬ 
να και με την από 9 Νοεμβρίου 2000 απόφαση της Πανε¬ 
πιστημιακής Συγκλήτου, η οποία προσαρτάται σε από¬ 
σπασμα στο παρόν, συμφωνήθηκαν, συνομολογήθηκαν 
και έγιναν δεκτά τα ακόλουθα: 

I. 

Α) 1. Με το υπ’ αριθμόν 256790/19.5.1979 συμβόλαιο 
του συμβολαιογράφου Αθηνών Ιωάννου Καβαλέκα, σε 
συνδυασμό και με το υπ’ αριθμόν 268489/20.3.1980 συμ¬ 
βόλαιο του ιδίου συμβολαιογράφου που κυρώθηκαν με 
τονΝ. 1081/1980 το Ελληνικό Δημόσιο, καλούμενο στο ε¬ 
ξής στο παρόν "Δημόσιο" σύμφωνα με τους όρους και τις 
συμφωνίες που διαλαμβάνονται στα παραπάνω συμβό¬ 
λαια, παρεχώρησε, μεταβίβασε και παρέδωσε στο Εθνικό 
και Καποδιστριακό Πανεπιστήμιο Αθηνών, που στο εξής 
θα καλείται στο παρόν "Πανεπιστήμιο": 1) κατά πλήρη κυ¬ 
ριότητα, νομή και κατοχή, ακίνητο συνολικής έκτασης 180 
στρεμμάτων περίπου κείμενο στην Αθήνα, πλησίον του 
Νοσοκομείου Νοσημάτων Θώρακος Αθηνών "Σωτηρία" 
και στη θέση "Τρύπιο Λιθάρι", όπως ειδικότερα το ακίνητο 
αυτό περιγράφεται στο παραπάνω συμβόλαιο (256790/ 
79), για την επ’ αυτού ανέγερση εντός δεκαετίας, δηλαδή 
μέχρι 18.5.89, Πανεπιστημιακής Νοσηλευτικής Μονάδας 
Αρεταιείου Αιγινητείου Νοσοκομείου, τουλάχιστον χιλίων 
κλινών και ανέλαβε την υποχρέωση: 

α) να διαθέσει τις απαιτηθησόμενες για το σκοπό αυτόν 
δαπάνες ανέγερσης και πλήρους εξοπλισμού για τη λει¬ 
τουργία της νέας αυτής νοσηλευτικής μονάδας, 

β) να καλύπτει στο διηνεκές το οικονομικό έλλειμμα που 
θα προκύπτει από τη λειτουργία της νοσηλευτικής αυτής 
μονάδας, 

γ) να καταβάλλει ανελλιπώς στη δανείστρια Εθνική Κτη¬ 
ματική Τράπεζα τις τοκοχρεολυτικές δόσεις των συνα- 
φθέντων δανείων για την ανέγερση των κτιρίων και εγκα¬ 
ταστάσεων της Πανεπιστημιούπολης και την ανέγερση 
και εξοπλισμό του Αρεταιείου και Αιγινητείου Νοσοκομεί¬ 
ου κατάτους όρουςτων αναφερομένων δανειστικών συμ¬ 
βολαίων και 

δ) να διαθέτει τις απαιτηθησόμενες δαπάνες για την α¬ 
νέγερση και πλήρη αποπεράτωση πάντωντων κτιρίωντης 
Πανεπιστημιούπολης και 


2) κατά πλήρη κυριότητα νομή και κατοχή, τα υπό στοι¬ 
χεία ένα λατινικό (I), εμβαδούτ.μ. 18.350, τρία λατινικό (I- 
II) εμβαδούτ.μ. 17.300 και τέσσερα λατινικό (IV) εμβαδού 
τ.μ. 45.650 ακίνητα που περιγράφονται στο υπ’ αριθμόν 
268489/1980 συμβόλαιο του συμβολαιογράφου Αθηνών 
Ιωάννου Καβαλέκα και εμφαίνονται και περιγράφονται με 
τα στοιχεία αυτά (I, III, IV) από Σεπτεμβρίου 1979 σχεδιά¬ 
γραμμα της ΤΥΠΑ, στο προσηρτημένο στο ίδιο συμβό¬ 
λαιο. 

Β)Μετα ίδια ως άνω συμβόλαια, σε αντάλλαγμα, το Πα¬ 
νεπιστήμιο παραχώρησε, μεταβίβασε και παρέδωσε στο 
Δημόσιο: 

1) την ψιλή κυριότητα των εξής ακινήτων: 

α) οικόπεδο με το επ’ αυτού συγκρότημα κτιρίων του 
Πανεπιστημιακού Νοσοκομείου Αρεταιείου, κείμενο στην 
Αθήνα (οδός Βασ. Σοφίας), 

β) οικόπεδο με το επ’ αυτού συγκρότημα κτιρίων του 
Πανεπιστημιακού Νοσοκομείου Αιγινητείου, κείμενο στην 
Αθήνα (οδός Βασ. Σοφίας), 

γ) οικόπεδο μετά επ’ αυτού κτίρια του Παλαιού και Νέ¬ 
ου Χημείου, κείμενο στην Αθήνα και στο περικλειόμενο υ¬ 
πό των οδών Σόλωνος, Χαρ. Τρικούπη, Ναυαρίνου και 
Μαυρομιχάλη οικοδομικό τετράγωνο και 

δ) οικόπεδο μετά των επαυτού κτιρίωντης Παλαιός και 
Νέας πτέρυγας της Σχολής Θεωρητικών Επιστημών 
κ.λπ., κείμενο στην Αθήνα και στο περικλειόμενο υπό των 
οδών Ακαδημίας, Σίνα, Σόλωνος και Μασσαλίας, οικοδο¬ 
μικό τετράγωνο (συμβόλαιο 256479/79) και 

2) την πλήρη κυριότητα, νομή και κατοχή των ακινήτων 
συνολικής εκτάσεως 50.500 τ.μ. που περιγράφονται στα 
υπ’ αριθμούς 256790/79 και 268489/80 συμβόλαια του 
συμβολαιογράφου Αθηνών Ιωάννου Καβαλέκα καιεμφαί- 
νονται υπό στοιχεία Βήτα και Δέλτα κεφαλαία (Β, Δ) στο 
σχεδιάγραμμα από Σεπτεμβρίου 1979 της ΤΥΠΑ, που 
προσαρτάται στο 268489/80 συμβόλαιο του ίδιου συμβο¬ 
λαιογράφου Αθηνών Ιωάννου Καβαλέκα. 

Γ) Μετά την άπρακτη πάροδο της παραπάνω αναφερό- 
μενης δεκαετίας, εντός της οποίας το Δημόσιο όφειλε να 
εκπληρώσει την υποχρέωσή του για την ανέγερση καιτον 
πλήρη εξοπλισμό του νέου Πανεπιστημιακού Νοσοκομεί¬ 
ου Αρεταιείου - Αιγινητείου, μεταξύ του Ελληνικού Δημο¬ 
σίου και του Πανεπιστημίου συνήφθη νέα, από 20.7.1993 
σύμβαση, η οποία κυρώθηκε με το Ν. 2166/1993 (ΦΕΚ137 
Α724.8.93) και με την οποία συμφωνήθηκαν και συνομο- 
λογήθηκαν τα εξής: 

1) το Δημόσιο δεν εξεπλήρωσε την υποχρέωσή του για 
την ανέγερση και τον πλήρη για τη λειτουργία του εξοπλι¬ 
σμό του ως άνω Πανεπιστημιακού Νοσοκομείου υλοποιεί 
όμως την υποχρέωσή του για την ανέγερση των κτιρίων 
της Πανανεπιστημιούπολης, 

2) τροποποιήθηκαν και συμπληρώθηκαν τα ως άνω υπ’ 
αριθ. 256790/79 και 268489/80 συμβόλαια του συμβολαι¬ 
ογράφου Αθηνών Ιωάννου Καβαλέκα ως εξής: 

α) Από τα παραπάνω ακίνητα, τα οποία το Παν/μιο με¬ 
ταβίβασε στο Δημόσιο κατά ψιλή κυριότητα, ρητά συνο- 
μολογείται ότι τα αναφερόμενα στο κεφάλαιο Α' παρ. 2.1 
και με γράμματα γ και δ, της από 20.7.1993 σύμβασης α¬ 
κίνητα (Νέου και Παλαιού Χημείου και Παλαιός και Νέας 
πτέρυγας της Σχολής Θεωρητικών Επιστημών κ.λπ.) απο¬ 
τελούν το αντάλλαγμα το υ Π ανεπιστη μίουγιατηνυπότου 
Δημοσίου συνέχιση της ανέγερσηςτων κτιρίωντης Πανε- 
πιστημιούπολης και, κατά τα λοιπά, ισχύουν για τα συγκε¬ 
κριμένα αυτά ακίνητα και τις υποχρεώσεις των συμβαλ- 

λομένων μερών, τα όσα διαλαμβάνονται στο υπ’ αριθ. 
256790/79 συμβόλαιο του συμβολαιογράφου Ιωάννου 
Καβαλέκα. Τα δε αναφερόμενα στο ίδιο κεφάλαιο και πα¬ 
ράγραφο και με τα γράμματα α και β ακίνητα (Αρεταίειο 
και Αιγινήτειο) αποτελούν το αντάλλαγμα για την υπό του 
Δημοσίου ανάληψη των δαπανών ανέγερσης κ.λπ. του 
Νέου Πανεπιστημιακού Νοσοκομείου στον ίδιο οικοπεδι- 
κό χώρο (θέση Τρύπιο Λιθάρι). 

β) Το Πανεπιστήμιο μετεβίβασε στο Δημόσιο και την ε¬ 
πικαρπία των αμέσως ανωτέρω δύο ακινήτων (Αρεταίειο 
και Αιγινήτειο) όπως αυτά ειδικότερα περιγράφονται στο 
προηγούμενο υπ’ αριθ. 256790/79 συμβόλαιο του συμβο¬ 
λαιογράφου Αθηνών Ιωάννου Καβαλέκα, διατήρησε ό¬ 
μως επ’ αυτών το δικαίωμα της χρήσης των χώρων των 
δύο Νοσοκομείων, μέχρι πλήρους αποπερατώσεως και 
θέσεως σε λειτουργία του νέου Πανεπιστημιακού Νοσο¬ 
κομείου. 

γ) Μετεβίβασε κατά πλήρη κυριότητα, νομή και κατοχή 
στο Δημόσιο, οικόπεδο επιφάνειας τ.μ. 7.800 περίπου, ε¬ 
πί του οποίου υφίσταται κτιριακό συγκρότημα εμβαδού 
περίπου 21.400 τ.μ. και λειτουργεί το Λαϊκό Νοσοκομείο, 
κείμενο στην Αθήνα, εντός του εγκεκριμένου σχεδίου πό- 
λεως των Αθηνών, και στη συμβολή των οδών Μ. Ασίας και 
Αγ. Θωμά, όπως αυτό εμφαίνεται στο από Μάίου 1987 
σχεδιάγραμμα του τοπογράφου X. Χατζηδάκη που έχει 
θεωρηθεί από την ΤΥΠΑ και έχει συμπληρωθεί την 
5.7.1993 από την αρχιτέκτονα μηχανικό Ε. Κομνηνάτου - 
Παγώνη, με την ειδικότερη συμφωνία ότι μέχρι την απο¬ 
περάτωση καιπαράδοση σελειτουργίατου νέου Παν/κού 
Νοσοκομείου, θα παραμείνουν και θα λειτουργούν στο 
μεταβιβαζόμενο ακίνητο οι Πανεπιστημιακές Κλινικές με 
τις αναφερόμενες αντίστοιχες κλίνες που αναφέρονται 
στην ως άνω από 20.7.1993 σύμβαση. 

3) Το Δημόσιο ανέλαβε την υποχρέωση: α) να καλύψει 
πλήρως τις δαπάνες ανέγερσης του νέου Πανεπιστημια¬ 
κού Νοσοκομείου Αρεταίειου - Αιγινήτειου δυναμικότη¬ 
τας περίπου 1000 κλινών, όπως και καθ’ ον τρόπον ειδικό¬ 
τερα αναφέρεται στην από 20.7.1993 σύμβαση, β) να κα¬ 
λύπτει στο διηνεκές το οικονομικό έλλειμμα που θα 
προκύπτει από τη λειτουργία του νέου Πανεπιστημιακού 
Νοσοκομείου. 

4) Εάντο Δημόσιο εντός 10 ετίας από την υπογραφή και 
κύρωση της συμβάσεως αυτής δεν ανεγείρει το νέο Πα¬ 
νεπιστημιακό Νοσοκομείο, η κυριότητα των μεταβιβα- 
σθέντων ακινήτων - Νοσοκομείων Αρεταίειο, Αιγινήτειο 
και Λαϊκό, θα επανέλθουν αυτοδικαίως στο Πανεπιστήμιο 
και τα μέχρι το χρόνο αυτόν εκτελεσθέντα έργα θα παρα¬ 
μείνουν προς όφελος του Πανεπιστημίου. 

Δ) Το Δημόσιο δεν εξεπλήρωσε και ούτε πρόκειται να 
εκπληρώσει την παραπάνω υποχρέωσή του για την ανέ¬ 
γερση του Πανεπιστημιακού Νοσοκομείου (Νέα Νοση¬ 
λευτική Μονάδα Αρεταίειου - Αιγινήτειου Νοσοκομείου) 
και τον πλήρη εξοπλισμό για τη λειτουργία του, αφού εί¬ 
ναι βέβαιο ότι μέχρι τον Ιούλιο του 2003, οπότε λήγει ο 
συμβατικός χρόνος εκπλήρωσης των υποχρεώσεώντου, 
δεν είναι δυνατή η κατασκευή και η ολοκλήρωση του Νο¬ 
σοκομείου, εκτός των άλλων και διότι η χωροταξική μελέ¬ 
τη του Υπουργείου Περιβάλλοντος, Χωροταξίας και Δη¬ 
μοσίων Έργων για την περιοχή, όπου θα ανεγείρετο το 
νέο Νοσοκομείο, θεωρεί το χώρο αυτόν κεκορεσμένο ό¬ 
σον αφορά τις Υπηρεσίες Υγείας και δεν είναι δυνατόν να 
υλοποιηθεί η ανέγερση και άλλου Νοσοκομείου και μάλι¬ 
στα τέτοιας δυναμικότητας. 


II. 

Ήδη σήμερα και εν όψειτων παραπάνω δεδομένων, αμ- 
φότεροι οι συμβαλλόμενοι, όπως παρίστανται και εκπρο¬ 
σωπούνται εδώ, επιθυμούντες να ρυθμίσουν τις σχέσεις 
τους κατά την πραγματική κατάσταση που έχει διαμορ¬ 
φωθεί, συνομολογούν και συναποδέχονται τα παρακάτω: 

Α. Αναγνωρίζουν και θεωρούν την ως άνω διαλυτική αί¬ 
ρεση της κατασκευής του Νέου Πανεπιστημιακού Νοσο¬ 
κομείου και του πλήρους για τη λειτουργία εξοπλισμού 
του, που έχει τεθεί στην ως άνω από 20.7.1993 σύμβαση 
(βλ. παραπάνω I παρ. γπερ. 4), ωςπληρωθείσα με τα εξής 
αποτελέσματα: 

1) Παύει η ενέργεια των υπ’ αριθμούς 256790/79 και 
268489/80 συμβολαίων του συμβολαιογράφου Ιωάννου 
Καβαλέκα, τα οποία κυρώθηκαν με το Ν. 1081/80 και της 
από 20.7.1993 συμβάσεως, μεταξύ Δημοσίου και Πανεπι¬ 
στημίου Αθηνών, που κυρώθηκε με το Ν. 2166/93, ως 
προς τις συμφωνίες στις οποίες αφορά η διαλυτική αίρε¬ 
ση. 

2) Ανατρέπονται τα αποτελέσματα των ως άνω συμβά¬ 
σεων δηλαδή των με αριθμούς 256790/79 και 268489/80 
συμβολαίων του συμβολαιογράφου Αθηνών Ιωάννου Κα¬ 
βαλέκα και της από 20.7.1993 συμβάσεως, ως προς τις ί¬ 
διες συμφωνίες. 

3) Επιστρέφουν αυτοδικαίως στο Δημόσιο κατά πλήρη 
κυριότητα, νομή και κατοχή λόγω πληρώσεως της διαλυ- 
τικής αιρέσεωςτα παρακάτω ακίνητα όπως είναι σήμερα: 

α) ακίνητο υπό στοιχείο Άλφα κεφαλαίο (Α) συνολικού 
εμβαδού 113.550 τ.μ. 

β) ακίνητο υπό στοιχεία Βήτα κεφαλαίο (Β), εμβαδού 
23.600 τ.μ. 

γ) ακίνητο υπό στοιχείο Γ άμα κεφαλαίο (Γ) συνολικού 
εμβαδού 15.950 τ.μ. 

δ) το υπό στοιχείο Δέλτα κεφαλαίο (Δ) ακίνητο εμβαδού 
26.900 τ.μ. 

ε) το ακίνητο υπό στοιχείο ένα λατινικό (I) εμβαδού τ.μ. 

18.350 

στ) ακίνητο υπό στοιχείο τρία λατινικό (III) εμβαδού τ.μ. 

17.350 

ζ) ακίνητο υπό στοιχείο τέσσερα λατινικό (IV) εμβαδού 
τ.μ. 45.650. 

Όλα τα ανωτέρω ακίνητα περιγράφονται καθ’ όρια και 
έκταση στα συμβόλαια με αριθμούς 256790/19.5.1979 και 
268489/20.3.80 του συμβολαιογράφου Αθηνών Ιωάννου 
Καβαλέκα και εμφαίνονται στο προσηρτημένο, στο ίδιο 
ως άνω υπ’ αριθ. 268489/80 συμβόλαιο του ιδίου συμβο¬ 
λαιογράφου, σχεδιάγραμμα. 

4) Επιστρέφουν αυτοδικαίως στο Πανεπιστήμιο κατά 
πλήρη κυριότητα, νομή και κατοχή, λόγω πληρώσεως της 
διαλυτικής αιρέσεως, τα εξής ακίνητα: 

α) Οικόπεδο εφ’ ου το συγκρότημα του Πανεπιστημια¬ 
κού Νοσοκομείου "Αρεταίειο", κείμενο εν Αθήναις και ε¬ 
ντός του εγκεκριμένου σχεδίου της πόλεως των Αθηνών 
και επί της οδού Βασιλίσσης Σοφίας, σημερινής εκτάσε- 
ως 16.900 τ.μ., όπως αυτό περιγράφεται καθ’ όρια και έ¬ 
κταση στο υπ’ αριθ. 256790/19.5.1979 συμβόλαιο του 
συμβολαιογράφου Αθηνών Ιωάννου Καβαλέκα και εμφαί- 
νεται εις το σχεδιάγραμμα της ΤΥΠΑ υπ’ αριθ. Σχ. 3, που 
είναι προσαρτημένο εις το υπ’ αριθμόν 32692/1977 προ¬ 
σύμφωνο συμβόλαιο ανταλλαγής ακινήτων του συμβο¬ 
λαιογράφου Αθηνών Αθανασίου Αθανασούλη. 

β) Οικόπεδο, εφ’ ου το συγκρότημα του Πανεπιστημια¬ 
κού Νοσοκομείου "Αιγινήτειο" κείμενο εν Αθήναις και ε- 

ντός του εγκεκριμένου σχεδίου της πόλεως των Αθηνών 
και επί της οδού Βασ. Σοφίας, σημερινής εκτάσεως 3.611 
τ.μ., όπως αυτό περιγράφεται καθ’ όρια και έκταση στο 
υπ’ αριθ. 256790/19.5.79 συμβόλαιο του συμβολαιοφου 
Αθηνών Ιωάννου Καβαλέκα και εμφαίνεται εις το σχεδιά¬ 
γραμμα της ΤΥΠΑ υπ’ αριθ. Σχ. 3, που είναι προσαρτημέ- 
νο εις το υπ’ αριθμόν 32692/1977 προσύμφωνο συμβό¬ 
λαιο ανταλλαγής ακινήτων του συμβολαιογράφου Αθη¬ 
νών Αθανασίου Αθανασούλη. 

γ) Οικόπεδο επί του οποίου υφίσταται κτιριακό συ¬ 
γκρότημα συνολικής επιφάνειας περίπου 21.000 τ.μ. και 
λειτουργεί το Λαϊκό Νοσοκομείο, κείμενο στην Αθήνα, ε¬ 
ντός του εγκεκριμένου σχεδίου της πόλεως των Αθηνών 
και στη συμβολή των οδών Μ. Ασίας και Αγ. Θωμά, όπως 
αυτό εμφαίνεται στο από Μάίου 1987 σχεδιάγραμμα του 
τοπογράφου X. Χατζηδάκη, που έχει θεωρηθεί από την 
Τεχνική Υπηρεσία Πανεπιστημίου Αθηνών και έχει συ¬ 
μπληρωθεί την 5.7.1993 με στοιχεία Α-Β-Γ-Δ-Ε-Ζ-Η-Θ-Ι-Κ- 
Α, από την αρχιτέκτονα μηχανικό Ε. Κομηνάτου - Παγώνη, 
εκτάσεως τ.μ. 7.800 περίπου. 

Β. Το Δημόσιο παραχωρεί, μεταβιβάζει και παραδίδει 
στο Πανεπιστήμιο Αθηνών την ψιλή κυριότητα των παρα¬ 
κάτω ακινήτων (η επικαρπία των ακινήτων αυτών ανήκει 
στο Πανεπιστήμιο): 

α) Ακίνητο συγκείμενο εξ οικοπέδου συνολικού εμβα- 
δού 4.170 τ.μ. μετά των επ’ αυτού εκτισμένων παλαιού 
τριώροφου κτιρίου καλουμένου "Παλαιό Χημείο Πανεπι¬ 
στημίου" και νεοδμήτου πενταωρόφου κτιρίου καλουμέ¬ 
νου "Νέο Χημείο", κείμενο εν Αθήναις και καταλαμβάνον 
το μεταξύ των οδών Σόλωνος, Χαρ. Τρικούπη, Ναυαρίνου 
και Μαυρομιχάλη περικλειόμενο οικοδομικό τετράγωνο, 
εμφαινόμενο εις το προσηρτημένο εις το προειρημένο 
υπ’ αριθ. 32692/1977 προσύμφωνο συμβόλαιο του συμ¬ 
βολαιογράφου Αθηνών Αθανασίου Αθανασούλη σχεδιά¬ 
γραμμα εκ του κτηματολογίου του Πανεπιστημίου Αθη¬ 
νών υπ’ αριθ. 2. 

β) Ακίνητο συγκείμενο εξ οικοπέδου συνολικού εμβα- 
δού 5.300 ως έγγιστα τ.μ. μετά των επ’ αυτού οικοδομη¬ 
μάτων, ήτοι της εκ τετραωρόφου κτιρίου παλαιάς πτέρυ¬ 
γας των θεωρητικών επιστημών, της εκ πενταωρόφου κτι¬ 
ρίου παλαιός πτέρυγας των θεωρητικών επιστημών και 
των λοιπών παλαιών κτιρίων του παλαιοντολογικού Μου¬ 
σείου της Ιατροδικαστικής και Τοξικολογίας, του Νεκρο¬ 
τομείου και της αιθούσης Οικονομίδου, κείμενο εν Αθή- 
ναις και καταλαμβάνον το μεταξύ των οδών Ακαδημίας, 
Σίνα, Σόλωνος και Μασσαλίας περικλειόμενο οικοδομικό 
τετράγωνο, εμφαινόμενο εις το προσηρτημένο εις το 
προειρημένο υπ’ αριθ. 32692 προσύμφωνο συμβόλαιο 
του συμβολαιογράφου Αθηνών Αθανασίου Αθανασούλη, 
υπ’ αριθμόν σχεδίου 1 σχεδιάγραμμα της ΤΥΠΑ. 

Γ. Οι συμβαλλόμενοι αναγνωρίζουν ότι οι μέχρι σήμερα 
δαπάνες, οι οποίες έχουν καταβληθεί για την ανέγερση 
κτισμάτων στο χώρο της Πανεπιστημιούπολης, όπως επί¬ 
σης και οι δαπάνες για τη συντήρηση, λειτουργία και επι¬ 
σκευές όλων εν γένει των κτιρίων, που όλα από κοινού α¬ 
ποτελούν το αντικείμενο της παρούσης συμβάσεως, έγι¬ 
ναν από αυτούς για λόγους εύρυθμης λειτουργίας των 
Πανεπιστημιακών Σχολών και των Νοσοκομείων και ανά¬ 
γονται στα καθήκοντα και τις υποχρεώσεις του Κράτους 
και του Πανεπιστημίου. Κατόπιν τούτου, το κάθε συμβαλ¬ 
λόμενο μέρος δηλώνει ότι παραιτείται από κάθε δικαίω¬ 
μα, απαίτηση ή αξίωση αποζημιώσεώς του από τον άλλο 
συμβαλλόμενο από οποιαδήποτε αιτία ή αφορμή που έχει 


σχέση με τις ως άνω αναφερόμενες συμβάσεις (256790/ 
1979 συμβόλαιο συμβολαιογράφου Αθηνών Ιωάννου Κα¬ 
βαλέκα, 268489/1980 συμβόλαιο του ιδίου συμβολαιο¬ 
γράφου, η από 20.7.1993 σύμβαση) και με την παρούσα 
σύμβαση. 

III. Οι συμβαλλόμενοι παραιτούνται του δικαιώματος 
διάρρηξης της παρούσης συμβάσεως για οποιονδήποτε 
νομικό λόγο και αιτία. 

IV. Η παρούσα σύμβαση θα κυρωθεί με νόμο και θα ι¬ 
σχύει από τη δημοσίευσή του. 

ΟΙ ΣΥΜΒΑΛΛΟΜΕΝΟΙ 

Ο ΠΡΥΤΑΝΗΣ Ο ΥΠΟΥΡΓΟΣ ΟΙΚΟΝΟΜΙΚΩΝ 
ΓΕΩΡΓΙΟΣ ΓΙΑΝΝΟΣ 

ΜΠΑΜΠΙΝΙΩΤΗΣ ΠΑΠΑΝΤΩΝΙΟΥ 

Άρθρο 11 

Κύρωση σύμβασης μεταξύ της Δημόσιας 
Επιχείρησης Κινητών Αξιών (ΔΕΚΑ) Α.Ε και της 
Εθνικής Τράπεζας της Ελλάδος (ΕΤΕ) Α.Ε. 

Κυρούται και αποκτά ισχύ νόμου η από 13.12.2000 σύμ¬ 
βαση μεταξύ της Δημόσιας Επιχείρησης Κινητών Αξιών 
(ΔΕΚΑ) Α.Ε. καιτης Εθνικής Τράπεζας της Ελλάδος (ΕΤΕ) 
Α.Ε., το κείμενο της οποίας έχει ως εξής: 

"ΣΥΜΒΑΣΗ ΑΓΟΡΑΣ ΜΕΤΟΧΩΝ 

Στην Αθήνα σήμερα, τη 13η Δεκεμβρίου 2000, μεταξύ: 

Α. Της εν Αθήναις εδρευούσης ανωνύμου Εταιρείας με 
την επωνυμία "ΔΗΜΟΣΙΑ ΕΠΙΧΕΙΡΗΣΗ ΚΙΝΗΤΩΝ ΑΞΙΩΝ 
Α.Ε.", η οποία στο εξής θα καλείται "η Εταιρεία" και εκ¬ 
προσωπείται νόμιμα από τον Πρόεδρο του Διοικητικού 
Συμβουλίου της κ. Ιωάννη Κουσουλάκο, 

Β. Της εν Αθήναις εδρευούσης ανωνύμου Τραπεζικής 
Εταιρείας με την επωνυμία "ΕΘΝΙΚΗ ΤΡΑΠΕ Ζ Α ΤΗΣ ΕΛ¬ 
ΛΑΔΟΣ Α. Ε.", η οποία στο εξής θα καλείται "η Τράπεζα" και 
εκπροσωπείται νόμιμα από τον Διοικητή της κ. Θεόδωρο 
Καρατζά, 

Συμφωνήθηκαν και έγιναν αμοιβαίως αποδεκτά τα εξής: 

ΑΡΘΡΟ Ιο 

1. Η "Εταιρεία" έχει στην κυριότητά της: 

α) 6.461.096 (έξι εκατομμύρια τετρακόσιες εξήντα μία 
χιλιάδες ενενήντα έξι) κοινές μετά ψήφου ονομαστικές 
μετοχές υπό άυλη μορφή της "Τράπεζας", προερχόμενες 
απότηντέταρτη κατά σειρά (4η) υποχρεωτική μετατροπή 
1.615.274 ομολογιών του ομολογιακού δανείου έκδοσης 
1996 της Τράπεζας, οι οποίες διαπραγματεύονται στο 
Χρηματιστήριο Αξιών Αθηνών ως ιδιαίτερη κατηγορία με¬ 
τοχών με την ένδειξη "Κοινές Ονομαστικές Άνευ Μερί¬ 
σματος για τη χρήση 2000 μετοχές ΕΘΝΙΚΗΣ ΤΡΑΠΕΖΑΣ 
ΤΗΣ ΕΛΛΑΔΟΣ (σύμβολο Χ.Α.Α.: ΕΤΕΑΜ)", και 

β) 1.615.275 ομολογίες του ομολογιακού δανείου έκδο¬ 
σης της "Τράπεζας" το 1996, που είναι υποχρεωτικά με¬ 
τατρέψιμες την 15.11.2001 σε 6.461.100 κοινές μετά ψή¬ 
φου ονομαστικές μετοχές (χωρίς δικαίωμα λήψεως μερί¬ 
σματος για τη χρήση 2001). 

2. Δια της παρούσης συμφωνείται η πώληση από την "Ε¬ 
ταιρεία" προς την "Τράπεζα" των αναφερόμενων στην 
προηγούμενη παράγραφο μετοχών και ομολογιών αντί 
του συμφωνηθέντος τιμήματος κατά τα κατωτέρω: 

α) Μετοχές 6.461.096 με την επίσημη τιμή κλεισίματος 
στο Χρηματιστήριο Αξιών Αθηνών της κοινής μετά ψήφου 

μετοχής της "ΕΘΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ" (με δι¬ 
καίωμα λήψης μερίσματος 2001 - χρήση 2000, σύμβολο 
Χ.Α.Α.: "ΕΤΕ") της προηγούμενης εργάσιμης ημέρας της 
μεταβιβάσεως, μείον 6% (έξιτοις εκατό). 

β) Ομολογίες 1.615.275 με το τετραπλάσιο της επίση¬ 
μης τιμής κλεισίματος στο Χρηματιστήριο Αξιών Αθηνών 
της κοινής μετά ψήφου μετοχής της "ΕΘΝΙΚΗΣ ΤΡΑΠΕ¬ 
ΖΑΣ ΤΗΣ ΕΛΛΑΔΟΣ" (με δικαίωμα λήψης μερίσματος 
2001 - χρήση 2000, σύμβολο Χ.Α.Α.: "ΕΤΕ") της προηγού¬ 
μενης, επίσης, εργάσιμης ημέρας της μεταβιβάσεως, μεί¬ 
ον 8% (οκτώ τοις εκατό). 

3. Η κατά τα παραπάνω αγοραπωλησία των υπό (α) με¬ 
τοχών γίνεται με σκοπό τη μείωση των ιδίων κεφαλαίων 
της Τράπεζας. 

4. Η μεταβίβαση των μετοχών και ομολογιών θα γίνει 
διαμέσου του Χρηματιστηρίου Αξιών Αθηνών. 

5. Η μεταβίβαση των μετοχών και ομολογιών θα γίνει ε¬ 
ντός πέντε (5) εργασίμων ημερών από την υπογραφή της 
παρούσας. 

6. Η παρούσα σύμβαση θα κυρωθεί με νόμο. Σε περί¬ 
πτωση μη κυρώσεως, τα αποτελέσματα της αγοραπωλη¬ 
σίας των μετοχών και μόνον, θα αναστραφούν, ώστε η μεν 
"Τράπεζα" να επιστρέφει αυτούσιες τις αγορασθείσες με¬ 
τοχές, η δεΔ.Ε.Κ.Α. να επιστρέφει τίμημα που θα υπολο- 
γισθεί σύμφωνα με τον παρακάτω μαθηματικό τύπο: 

Καταβληθέντίμημα επιτόκιο ΕυπόοΓ περιόδου διακράτησης 
μεταβιβάσεως Χ(1+ με βάση υπολογισμού την 

μετοχών κατά ημερομηνία μεταβιβάσεως) _ 

άρθ. 1 παρ. 2α 360 

ΑΡΘΡΟ 2ο 

Το Διοικητικό Συμβούλιο της "Τράπεζας", με την επιφύ¬ 
λαξη του άρθρου 1 παράγραφος 6 εδάφιο β'της παρού¬ 
σας, θα συγκαλέσει αμελλητί, το βραδύτερον εντός του 
πρώτου εξαμήνου του 2001, Γενική Συνέλευση των Μετό¬ 
χων της, η οποία θα αποφασίσει τη μείωση των Ιδίων Κε¬ 
φαλαίων (Μετοχικού Κεφαλαίου και Αποθεματικών) κατά 
το ποσό του τιμήματος των εκ του άρθρου 1 του παρό¬ 
ντος αναφερομένων μετοχών. Εάν δεν αποφασιστεί από 
τη Γ ενική Συνέλευση η εν λόγω μείωση του Μετοχικού Κε¬ 
φαλαίου, οι μετοχές θα διατεθούν από την "Τράπεζα" στο 
συντομότερο χρονικό διάστημα. 

ΓΙΑ ΤΗΝ ΕΤΑΙΡΕΙΑ 

ΔΗΜΟΣΙΑ ΕΠΙΧΕΙΡΗΣΗ ΚΙΝΗΤΩΝ ΑΞΙΩΝ Α.Ε. 

I. ΚΟΥΣΟΥΛΑΚΟΣ 

ΓΙΑ ΤΗΝ ΤΡΑΠΕΖΑ 

ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

Ο. ΚΑΡΑΤΖΑΣ" 

Άρθρο 12 

Προμήθεια επαγγελματικού περιοδικού 

Στο άρθρο 21 του Ν. 2303/1995 (ΦΕΚ 80 Α') διαγράφε¬ 
ται η λέξη "και" πριν από τη φράση "της Ηπείρου" και μετά 
από αυτήν προστίθεται η φράση "των Ιονίων Νήσων, της 
Κρήτης, των Κυκλάδων, του Βορείου Αιγαίου και της Δω- 
δεκανήσου". 

Άρθρο 13 

Μίσθωση ακινήτων για στέγαση δημοσίων υπηρεσιών 

1. Κτίρια ή άλλες εγκαταστάσεις εντός της ζώνης κατα¬ 
σκευής και λειτουργίας συγχρηματοδοτούμενων δημό¬ 


σιων έργων, τα οποία είναι αναγκαία για τη στέγαση δη¬ 
μοσίων υπηρεσιών, στις αρμοδιότητες των οποίων υπά¬ 
γονται λειτουργικές ή άλλες δραστηριότητες, οι οποίες ε¬ 
ξυπηρετούνται από τα εν λόγω έργα, μισθώνονται από το 
Δημόσιο απευθείας χωρίς διαγωνισμό κατά παρέκκλιση 
των διατάξεων του π.δ. 19/19.11.1932 (ΦΕΚ 409 Α'). Οι 
σχετικές μισθώσεις καταρτίζονται εγγράφως και υπο¬ 
γράφονται για λογαριασμό του Δημοσίου, από το Γενικό 
Γραμματέα της οικείας Περιφέρειας ύστερα από γνωμο¬ 
δότηση της επιτροπής, που προβλέπεται στην παράγρα¬ 
φο 4 του παρόντος. 

2. Η διάρκεια της μίσθωσης συμφωνείται για χρονικό 
διάστημα ίσο με το χρόνο της παραχωρηθείσας εκμετάλ¬ 
λευσης του έργου. 

3. Το μίσθωμα ορίζεται κατά μήνα και καταβάλλεται στο 
τέλος κάθε τριμηνίας με χρόνο έναρξης την εγκατάσταση 
της υπηρεσίας στο μίσθιο. Με την επιφύλαξη της παρα¬ 
γράφου 5, αναπροσαρμογή του μισθώματος για το μέλ¬ 
λον, συμβατικά ή κατ’ εφαρμογή των σχετικών διατάξεων 
της κείμενης νομοθεσίας, επιτρέπεται μετά την παρόδο 
διετίας από την εν λόγω εγκατάσταση ή από την τελευ¬ 
ταία αναπροσαρμογή και δεν μπορεί να είναι μεγαλύτερη 
του ποσοστού του εφαρμοστέου δείκτη πληθωρισμού 
προσαυξανόμενου κατά μία και μισή (1,5) μονάδα. 

4. Με απόφαση του Γενικού Γραμματέα Περιφέρειας 
συγκροτείται επιτροπή, που αποτελείται από τον προϊ¬ 
στάμενο της αρμόδιας Κτηματικής Υπηρεσίας του Δημο¬ 
σίου ως πρόεδρο, από έναν εκπρόσωπο της προς στέγα¬ 
ση δημόσιας υπηρεσίας και έναν μηχανικό τηςτεχνικής υ¬ 
πηρεσίας της Περιφέρειας ή της οικείας Νομαρχιακής 
Αυτοδιοίκησης ως μέλη. 

Η επιτροπή γνωμοδοτεί για το ύψος του προς συνομο- 
λόγηση μισθώματος ή για το ύψος της αναπροσαρμογής 
αυτού, σύμφωνα με τις ρυθμίσεις της προηγούμενης πα¬ 
ραγράφου, λαμβάνοντας υπόψη ως συγκριτικά στοιχεία 
και μισθώματα ομοειδών ακινήτων της ευρύτερης περιο¬ 
χής του έργου. 

5. Ο εκμισθωτής δικαιούται, υπογράφοντας τη σύμβα¬ 
ση μίσθωσης, να διατυπώσει επιφύλαξη ως προς το ύψος 
του μισθώματος και να μην αποδεχθεί αυτό. 

Στην περίπτωση αυτή το οριστικό ύψος του αρχικού μι¬ 
σθώματος καθορίζεται από το αρμόδιο δικαστήριο, σύμ¬ 
φωνα με τις σχετικές διατάξεις της κείμενης νομοθεσίας, 
ύστερα από αίτηση του εκμισθωτή. Η αίτηση ασκείται μέ¬ 
σα σε αποκλειστική προθεσμία τριών μηνών από την υπο¬ 
γραφή της σύμβασης, η μη άσκηση δε αυτής θεωρείται 
ως αποδοχή του προτεινόμενου στη σύμβαση μισθώμα¬ 
τος από τον εκμισθωτή. 

Άρθρο 14 

Επιστροφή δημοσίων εσόδων που έχουν 
εισπραχθεί αχρεώστητα 

1. Οι επιστροφές δημοσίων εσόδων που έχουν εισπρα- 
χθεί αχρεώστητα δεν αποτελούν από 1.1.2002 δαπάνη 
κατάτην έννοια της παραγράφου 1 του άρθρου 22 του Ν. 
2362/1995 (ΦΕΚ 247 Ά). 

2. Οι επιστροφές εσόδων υπέρ νομικών προσώπων που 
έχουν εισπραχθεί αχρεώστητα πραγματοποιούνται από 
τα ίδια τα νομικά πρόσωπα. 

3. Τα παραστατικά επιστροφής των δημοσίων εσόδων 
που έχουν εισπραχθεί αχρεώστητα αποτελούν οριστι¬ 
κούς τίτλους εξόφλησης των δικαιούχων και μαζί με τα 
λοιπά λογιστικά στοιχεία του υπολόγου αποστέλλονται 

στο Ελεγκτικό Συνέδριο από το οποίο και ελέγχονται κα¬ 
τασταλτικά κατά τις κείμενες διατάξεις. 

4. Με αποφάσεις του Υπουργού Οικονομικών, που δη¬ 
μοσιεύονται στην Εφημερίδα της Κυβερνήσεως, καθορί¬ 
ζονται οι αναγκαίοι λογαριασμοί για τη λογιστική εμφάνι¬ 
ση της παραπάνω διαδικασίας,από τις αρμόδιες υπηρε¬ 
σίες, καθώς και κάθε αναγκαία σχετική λεπτομέρεια 
εφαρμογής των διατάξεων των παραγράφων 1 έως 3 του 
παρόντος. Με τις ίδιες αποφάσεις δύνανται να ρυθμίζο¬ 
νται ανάλογα και επιστροφές εσόδων που έχουν πραγμα¬ 
τοποιηθεί μέχρι 31.12.2001 και δεν έχουν τακτοποιηθεί. 

5. Στην παράγραφο 1 του άρθρου 37 του Ν. 2362/1995 
προστίθεται περίπτωση ζ'ως ακολούθως: 

"ζ. Η δαπάνη πληρωμής τόκων για επιστροφή αχρεω- 
στήτως εισπραχθέντων δημόσιων εσόδων 11 . 

6. Η περίπτωση α' της παραγράφου 4 του άρθρου 37 
του Ν. 2362/1995 (ΦΕΚ 247 Α') καταργείται. 

7. Η ισχύς του παρόντος άρθρου αρχίζει από την 
1 . 1 . 2002 . 

Άρθρο 15 

Σύσταση ειδικής υπηρεσίας διαχείρισης του 
προγράμματος "Έγγραφο Προγραμματισμού 
Αγροτικής Ανάπτυξης" 

1. Η διαχείριση του επιχειρησιακού προγράμματος "Έγ¬ 
γραφο Προγραμματισμού Αγροτικής Ανάπτυξης" ασκεί¬ 
ται μέσω ειδικής υπηρεσίας (διαχειριστική αρχή), σύμφω¬ 
να με το άρθρο 41 παρ.γ'του Κανονισμού (ΕΚ) 1750/1999 
της Επιτροπής, η οποία συστήνεται για το σκοπό αυτόν 
στο Υπουργείο Γεωργίας με απόφαση του Υπουργού Γε¬ 
ωργίας που δημοσιεύεται στην Εφημερίδα της Κυβερνή¬ 
σεως. Με την ίδια απόφαση εξειδικεύονται οι αρμοδιότη¬ 
τες της ειδικής υπηρεσίας, καθορίζεται η οργάνωση, η λει¬ 
τουργία, ο αριθμός και η σύνθεση του προσωπικού κατά 
κατηγορία και κάθε άλλο σχετικό θέμα. 

2. Η στελέχωση της παραπάνω ειδικής υπηρεσίας γίνε¬ 
ται με μετακίνηση προσωπικού που υπηρετεί στο Υπουρ¬ 
γείο Γεωργίας ή απόσπαση προσωπικού που υπηρετεί σε 
φορείς του ευρύτερου δημόσιου τομέα του άρθρου 1 
παρ. 2του Ν. 2000/1991, με οποιαδήποτε σχέση εργασίας 
ή με πρόσληψη νέου προσωπικού. Η μετακίνηση υπηρε- 
τούντος προσωπικού ή η απόσπαση προσωπικού που υ¬ 
πηρετεί σε φορείς του ευρύτερου δημόσιου τομέα γίνεται 
με απόφαση του Υπουργού Γεωργίας χωρίς να απαιτείται 
γνώμη του υπηρεσιακού συμβουλίου ύστερα από ερώτη¬ 
μα του Γενικού Γραμματέα του Υπουργείου Γεωργίας 
προς την επιτροπή αξιολόγησης. Η επιτροπή αξιολόγη¬ 
σης αποτελείται από εμπειρογνώμονες και συγκροτείται 
με κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και Γε¬ 
ωργίας, η οποία ορίζει τη διαδικασία αξιολόγησης και ε¬ 
πιλογής και κάθε άλλη αναγκαία λεπτομέρεια. Για την υ¬ 
ποστήριξη του έργου της διαχειριστικής αρχής μπορούν 
να συγκροτούνται με απόφαση του Υπουργού Γεωργίας 
επιτροπές ή ομάδες εργασίας και με τη συμμετοχή εμπει¬ 
ρογνωμόνων. Κατά τα λοιπά ισχύουν αναλογικά οι παρά¬ 
γραφοι 3, 4, 5, 6 και 7του άρθρου 7του Ν. 2860/2000. 

3. Οι δαπάνεςτου άρθρου αυτού θα βαρύνουντο μέτρο 
"Αξιολόγηση" του προγράμματος του Ε.Π.Α.Α. εγγραφό- 
μενης κατ’ έτος της απαιτούμενης πίστωσης στο πρό¬ 
γραμμα δημοσίων επενδύσεων του Υπουργείου Γεωρ- 
γίας. 

4. Με απόφαση του Υπουργού Γεωργίας, που δήμο- σι- 


εύεται στην Εφημερίδα της Κυβερνήσεως, συστήνεται 
στο Υπουργείο Γεωργίας Οργανισμός Πληρωμής (Αρχή 
Πληρωμής Ε.Π.Α.Α.) υπό την έννοια και τις προϋποθέσεις 
του άρθρου 27του Ν. 2637/1998 (ΦΕΚ 200 Α'), με σκοπό 
την εξασφάλιση της χρηματοδοτικής ροής από το Ευρω¬ 
παϊκό Γεωργικό Ταμείο Προσανατολισμού και Εγγυήσε¬ 
ων - Εγγυήσεις (ΕΓΤΠΕ) στο Έγγραφο Προγραμματι¬ 
σμού Αγροτικής Ανάπτυξης. Ως προς τις ειδικότερες αρ¬ 
μοδιότητες, τη σύσταση της Αρχής Πληρωμής Ε.Π.Α.Α., 
την οργάνωση, τη λειτουργία, τον αριθμό και τη σύνθεση 
του προσωπικού της κατά κατηγορία, την επιλογή, τις α¬ 
μοιβές του προσωπικού της, καθώς και κάθε άλλο σχετι¬ 
κό θέμα ισχύουν αναλόγως όσα ορίζονται από τις προη¬ 
γούμενες διατάξεις του άρθρου αυτού. 

Άρθρο 16 

Ρυθμίσεις για το τέλος εκσυγχρονισμού και 
ανάπτυξης αεροδρομίων και τα τέλη διαδρομής και 
τερματικής περιοχής 

1. Οι παράγραφοι 7 έως 13 του άρθρου 40 του Ν. 2065/ 
1992 (ΦΕΚ 113 Α'), όπως συμπληρώθηκε με τις διατάξεις 
της παραγράφου 2 περίπτ. Β'του άρθρου 27του Ν. 2668/ 
1998 (ΦΕΚ 282 Α') αντικαθίστανται ως εξής: 

"7. Επιβάλλεται τέλος εκσυγχρονισμού και ανάπτυξης 
αερολιμένων σε κάθε επιβάτη άνω των πέντε (5) ετών ο ο¬ 
ποίος αναχωρεί από τους υφιστάμενους ή ιδρυθησόμε- 
νους εληνικούς αερολιμένες, ως ακολούθως: 

α) Γ ια επιβάτες με τελικό προορισμό αερολιμένες χωρών 
μελώντης Ευρωπαϊκής Ένωσης (Ε.Ε.) καιτου Ευρωπαϊκού 
Οικονομικού Χώρου (Ε.Ο.Χ.) τέλος δώδεκα (12) ΕΥΡΩ. 

β) Για επιβάτες με τελικό προορισμό αερολιμένες χω¬ 
ρών εκτός Ε.Ε. και Ε.Ο.Χ. τέλος είκοσι δύο (22) ΕΥΡΩ. 

γ) Από το τέλος αυτό απαλλάσσονται οι αναχωρούντες 
επιβάτες από / προς αερολιμένες στους οποίους λει¬ 
τουργούν αεροπορικές γραμμές που θα υπαχθούν στο 
καθεστώς των διατάξεων του άρθρου 4 του κανονισμού 
2408/1992 του Συμβουλίου της Ευρωπαϊκής Ένωσης. 

δ) Γ ια τον υπολογισμό του τέλους αυτού σε δραχμές, 
κατά το μεταβατικό στάδιο, θα λαμβάνεται υπόψη η α- 
μετάκλητη ισοτιμία δραχμής προς ΕΥΡΩ, όπως αυτή κα¬ 
θορίζεται στον Κανονισμό ΕΚ 1478/2000 του Συμβουλίου 
(1 ΕΥΡΩ/340,75 δραχμές). 

8. Με απόφαση των Υπουργών Οικονομικών και Μετα¬ 
φορών και Επικοινωνιών αναπροσαρμόζονται οιτιμέςτου 
τέλους της προηγούμενης παραγράφου, τα ποσοστά και 
ο τρόπος διάθεσής του. 

9. Το κατά την παράγραφο 7 τέλος εισπράττεται με μέ¬ 
ριμνα και ευθύνη των αεροπορικών εταιρειών, εκτός αν 
άλλως ορίζεται με απόφαση των Υπουργών Οικονομικών 
και Μεταφορών και Επικοινωνιών. Το εισπραττόμενο τέ¬ 
λος εκάστου μηνός θα κατατίθεται εντός των πρώτων εί¬ 
κοσι (20) ημερών του επομένου μηνός από την αναχώρη¬ 
ση των επιβατών στους κατωτέρω ειδικούς λογαρια¬ 
σμούς που θα τηρούνται στην Τράπεζα της Ελλάδος και 
θα διατίθεται ως εξής: 

α) Τα εισπραττόμενα ποσά του τέλους από αναχωρού¬ 
ντες επιβάτεςτου αερολιμένα του Ελληνικού (μέχριτηνέ- 
ναρξη της πλήρους λειτουργίας του νέου Διεθνούς Αερο¬ 
λιμένα Αθηνών) και στη συνέχεια από αναχωρούντες επι¬ 
βάτες του Διεθνούς Αερολιμένα Αθηνών "Ελευθέριος 
Βενιζέλος" θα κατατίθενται στο λογαριασμό με τίτλο "Τα¬ 
μείο Ανάπτυξης Αερολιμένα Σπάτων" (Τ.Α.Α.Σ.) και θα δια¬ 
τίθενται κατά ποσοστό εβδομήντα πέντε τοις εκατό 

(75%), σύμφωνα με την υπογραφείσα Σύμβαση Ανάπτυ¬ 
ξης του Διεθνούς Αεροδρομίου της Αθήνας στα Σπάτα, 
που κυρώθηκε με το Ν. 2338/1995 (ΦΕΚ202 Α'). 

β) Τα εισπραττόμενα ποσά του τέλους από αναχωρού- 
ντες επιβάτες από τους λοιπούς αερολιμένες της χώρας 
που υφίστανται κατά το χρόνο ισχύος των προκειμένων 
διατάξεων θα κατατίθενται σε λογαριασμό με τίτλο "Τα¬ 
μείο Ανάπτυξης και Εκσυγχρονισμού Αερολιμένα ." 

(Τ.Α,Ε.Α.), που συμπληρώνεται με το όνομα του αερολι¬ 
μένα και θα διατίθενται κατά ποσοστό ογδόντα τοις εκα¬ 
τό (80%) για τη χρηματοδότηση έργων και εξοπλισμού 
στους αερολιμένες αυτούς, καθώς και την ενγένει κάλυ¬ 
ψη του λειτουργικού και επενδυτικού τους κόστους. 

10. Τα ανωτέρω ποσά δύνανται να χρησιμοποιηθούν για 
την ανάπτυξη και εκσυγχρονισμό του αερολιμένα στον ο¬ 
ποίο αφορούν ή και κάθε άλλο υφιστάμενο αερολιμένα ή 
και για τη μελέτη, κατασκευή, ανάπτυξη και λειτουργία 
κάθε νέου αερολιμένα εφόσον αυτός υπόκειται στη δια¬ 
χείριση του ίδιου φορέα. 

11.0 λογαριασμός "Ταμείο Ανάπτυξης Αερολιμένα 
Σπάτων (Τ.Α.Α.Σ.) και οι λογαριασμοί "Ταμείο Ανάπτυξης 

και Εκσυγχρονισμού Αερολιμένα .(Τ.Α.Ε.Α. )" θα 

χρεώνονται με το ποσοστό είκοσι πέντε τοις εκατό (25%) 
και είκοσι τοις εκατό (20%) αντίστοιχα των καταθέσεων 
την επόμενη ημέρα της κατάθεσης με πίστωση του ειδι¬ 
κού λογαριασμού "ποσοστά Τ.Α.Α.Σ. και Τ.Α.Ε.Α. υπέρ 
Υ.Π.Α." με αξία την ημερομηνία κατάθεσης. 

Τα πιστούμενα στον ανωτέρω λογαριασμό ποσά διατί¬ 
θενται στην Υπηρεσία Πολιτικής Αεροπορίας για την κά¬ 
λυψη των λειτουργικών και επενδυτικών δαπανών της. 

12. Οφειλές που δημιουργήθηκαν κατά το χρόνο προ 
της ισχύος του αντικαθιστώντος την παρούσα διάταξη 
νόμου ρυθμίζονται σύμφωνα με τις διατάξεις που ίσχυαν 
κατά το χρόνο δημιουργίας αυτών και αποδίδονται στους 
αντίστοιχους λογαριασμούς που καθιερώνονται με τις 
παρούσες διατάξεις. Στους εν λόγω λογαριασμούς μετα- 
φέρονται τα κατά την ημερομηνία έναρξης ισχύος του α- 
ντικαθιστώντος την παρούσα διάταξη νόμου αδιάθετα υ¬ 
πόλοιπα των υφιστάμενων λογαριασμών. 

Η διαδικασία της απόδοσης, καθώς και κάθε άλλη λε¬ 
πτομέρεια ρυθμίζεται με απόφαση των Υπουργών Οικο¬ 
νομικών και Μεταφορών και Επικοινωνιών. Με όμοιες α¬ 
ποφάσεις θα γίνονται εφεξής εκταμιεύσεις από τους λο¬ 
γαριασμούς των παραγράφων 9 και 11 του παρόντος. 

13. Με κοινές αποφάσεις των Υπουργών Οικονομικών 
και Μεταφορών και Επικοινωνιών, που δημοσιεύονται 
στην Εφημερίδα της Κυβερνήσεως, ρυθμίζονται διαδικα¬ 
σίες είσπραξης, διαχείρισης, ελέγχου και παρακολούθη¬ 
σης των, κατά τις προηγούμενες παραγράφους, λογα¬ 
ριασμών, ειδικές εξαιρέσεις, καθώς και κάθε άλλη λεπτο¬ 
μέρεια που θα είναι απαραίτητη για την εφαρμογή των 
προκειμένων διατάξεων." 

2. Οι διατάξεις της παραγράφου 1 έχουν εφαρμογή για 
υφιστάμενους αερολιμένες δημόσιας χρήσης και για αε¬ 
ρολιμένες που πρόκειται να ιδρυθούν. Στην περίπτωση ί¬ 
δρυσης νέου αερολιμένα τα ποσοστά και ο τρόπος διά¬ 
θεσης του τέλους καθορίζονται με απόφαση των Υπουρ¬ 
γών Οικονομικών και Μεταφορών και Επικοινωνιών. 

3. Με την επιφύλαξη των διατάξεων της Σύμβασης Ανά¬ 
πτυξης του Νέου Διεθνούς Αερολιμένα Αθηνών "Ελευθέ¬ 
ριος Βενιζέλος", οποιαδήποτε άλλη διάταξη που ρυθμίζει 
διαφορετικά τα θέματα της παραγράφου 1 καταργείται α¬ 
πό την ημερομηνία ισχύος του παρόντος. 


4. Στο άρθρο 34 του Ν. 2682/1999 (ΦΕΚ 16 Α') "διαρ¬ 
ρυθμίσεις στη φορολογία των αυτοκινήτων οχημάτων και 
άλλες διατάξεις" προστίθεται παράγραφος 7 ως ακολού¬ 
θως: 

"7. Το ένα τρίτο (1/3) του ποσού που αποδίδεται μηνιαία 
από τον Ευρωπαϊκό Οργανισμό για την Ασφάλεια των 
Πτήσεων (ΕυΠΟΟΟΝΤΒΟΙ) ως Τέλη Διαδρομής και Τέλη 
Τερματικής Περιοχής (Προσέγγισης - Πύργου Ελέγχου) 
και μέχρι οκτώ δισεκατομμύρια (8.000.000.000) δρχ. ετη- 
σίως, μεταφέρεται από το λογαριασμό με ΚΑ 234134/5 
της Τράπεζας της Ελλάδος σε Ειδικό Λογαριασμό που 
συνιστάται στην Τράπεζα αυτή, κατά τις ισχύουσες δια¬ 
τάξεις, με τίτλο "Λογαριασμός Διαχείρισης Τελών Δια¬ 
δρομής και Τελών Τερματικής Περιοχής" (Προσέγγισης - 
Πύργου Ελέγχου). 

Η διαχείριση του λογαριασμού γίνεται από την Υπηρε¬ 
σία Πολιτικής Αεροπορίας για σκοπούς που περιγράφο- 
νται στην παράγραφο 4 του παρόντος άρθρου. Εκταμιεύ- 
σεις από το λογαριασμό αυτόν πραγματοποιούνται με 
κοινή απόφαση των Υπουργών Μεταφορών και Επικοινω¬ 
νιών και Οικονομικών." 

5. Η ισχύς του άρθρου αυτού αρχίζει από την 1η Μαρτί¬ 
ου 2001. 

Άρθρο 17 

Ρυθμίσεις θεμάτων Οργανισμού Λιμένος 
Θεσσαλονίκης Α.Ε. 

1. Με σύμβαση που συνάπτεται μεταξύ του Ελληνικού 
Δημοσίου, εκπροσωπουμένου από τους Υπουργούς Οι¬ 
κονομικών και Εμπορικής Ναυτιλίας ή το εξουσιοδοτημέ¬ 
νο από αυτούς όργανο καιτης ανωνύμου εταιρείας με την 
επωνυμία "Οργανισμός Λιμένος Θεσσαλονίκης Α.Ε." 
("Ο.Λ.Θ. Α.Ε."), παραχωρείται στη δεύτερη το δικαίωμα 
χρήσης και εκμετάλλευσης των κτιρίων, γηπέδων και άλ¬ 
λων εγκαταστάσεων που βρίσκονται εντός της Χερσαίας 
Λιμενικής Ζώνης του Λιμένα Θεσσαλονίκης, με την επιφύ¬ 
λαξη των οριζομένων στις παραγράφους 4 και 7 του έ¬ 
βδομου άρθρου του Ν. 2688/1999 (ΦΕΚ40 Α'). 

Στην παραπάνω σύμβαση ορίζονται: α) η διάρκεια πα¬ 
ραχώρησης του παραπάνω δικαιώματος, καθώς και η δυ¬ 
νατότητα και ο τρόπος παράτασής της, η οποία δεν μπο¬ 
ρεί να υπερβεί συνολικά (αρχικός χρόνος και τυχόν πα¬ 
ρατάσεις) τα εκατό (100) έτη, β) το καταβαλλόμενο 
τίμημα, το οποίο μπορεί να καθοριστεί και σε ποσοστό ε¬ 
πί του συνόλου ή μέρους των εσόδων της εταιρείας, γ) το 
ειδικότερο περιεχόμενο του ανωτέρω δικαιώματος, κα¬ 
θώς και ο τρόπος και οι όροι άσκησης αυτού, δ) η τιμολο¬ 
γιακή πολιτική της Ο.Λ.Θ. Α.Ε. σε ετήσια βάση, καθώς και 
οι υποχρεώσεις της και ιδιαίτερα οι σχετικές με την πλη¬ 
ρότητα των παρεχόμενων από αυτήν υπηρεσιών, τη συ¬ 
ντήρηση των εγκαταστάσεων και τη διασφάλιση της λει¬ 
τουργικότητας καιτης ασφάλειας αυτών, ε) οι λόγοι και η 
διαδικασία ανάκλησηςτου δικαιώματος ή άλλεςτυχόν κυ¬ 
ρώσεις σε περίπτωση παράβασης των όρων της σύμβα¬ 
σης ή της κείμενης νομοθεσίας. 

Από την παραχώρηση του παραπάνω δικαιώματος δεν 
θίγεται το δικαίωμα του Δημοσίου σχετικά με τη χρήση 
χώρων ή εγκαταστάσεων για τη στέγαση και τη λειτουρ¬ 
γία των υπηρεσιών του εντός της Χερσαίας Λιμενικής Ζώ¬ 
νης του Λιμένα Θεσσαλονίκης. 

2. Με τη σύμβαση της προηγούμενης παραγράφου 
μπορεί να προβλέπεται η υποχρέωση της εταιρείας ή του 
Ελληνικού Δημοσίου για την πραγματοποίηση επενδύσε- 

ων εντός της Χερσαίας Λιμενικής Ζώνης του Λιμένα Θεσ¬ 
σαλονίκης, ο τρόπος χρηματοδότησης των επενδύσεων 
αυτών, καθώς και η δυνατότητα πραγματοποίησης επεν¬ 
δύσεων με τη μέθοδο της αυτοχρηματοδότησης από την 
Ο.Λ.Θ. Α.Ε. ή τρίτο σε σχέση με τις δραστηριότητες του 
άρθρου 3 του Καταστατικού της Ο.Λ.Θ. Α.Ε.. 

3. Στο τέλος του πρώτου εδαφίου της παραγράφου 2 
του έκτου άρθρου του Ν. 2688/1999 (ΦΕΚ 40 Α') προστί¬ 
θενται οι λέξεις "εκτός εάν ορίζεται διαφορετικά στον πα¬ 
ρόντα νόμο". 

4. Η περίπτωση β'της παραγράφου 1 του άρθρου 5 του 
Καταστατικού της Ο.Λ.Θ. Α.Ε. καταργείται. 

5. Μέχρι τη σύναψη της σύμβασης της παραγράφου 1 
του παρόντος άρθρου η Ο.Λ.Θ. Α.Ε. ασκεί το δικαίωμα 
χρήσεως και εκμετάλλευσης των κτιρίων, γηπέδων και 
άλλων εγκαταστάσεων που βρίσκονται εντός της Χερσαί¬ 
ας Λιμενικής Ζώνης του Λιμένα Θεσσαλονίκης σύμφωνα 
με τις κείμενες διατάξεις. 

6. Οι διατάξεις του παρόντος άρθρου δεν θίγουν τις 
συμβάσεις παραχώρησης χρήσης κτιρίων, γηπέδων και 
άλλων εγκαταστάσεων που έχει συνάψει έως την υπο¬ 
γραφή της παραπάνω σύμβασηςη Ο.Λ.Θ. Α.Ε. μετρίτους, 
φυσικά ή νομικά πρόσωπα. 

7. Τα μέλη του Διοικητικού Συμβουλίου της Ο.Λ.Θ. Α.Ε. 
αυξάνονται σε έντεκα (11) και οι εκπρόσωποι του Δημοσί¬ 
ου σε πέντε (5). 

Άρθρο 18 

Ρυθμίσεις θεμάτων του Σώματος Έρευνας και 
Πληροφορικής (Σ.Ε.Π.) του Στρατού Ξηράς 

1. Το εδάφιο (1) της υποπαραγράφου β' της παραγρά¬ 
φου 2 του άρθρου 1 του Ν. 2439/1996 (ΦΕΚ 219 Α')αντι- 
καθίσταται ως εξής: 

"(1) Υποστήριξης Μάχης (Τεχνικού, Εφοδιασμού και 
Μεταφορών, Υλικού Πολέμου, Έρευνας - Πληροφορικής 
και Υγειονομικού, που περιλαμβάνει τις γενικές ειδικότη¬ 
τες Ιατρών, Κτηνιάτρων, Οδοντιάτρων, Φαρμακοποιών 
και Νοσηλευτικής". 

2. Το στοιχείο (δ) του εδαφίου (2) της υποπαραγράφου 
β' της παραγράφου 2 του άρθρου 1 του Ν. 2439/1996 
(ΦΕΚ 219 Α') καταργείται και τα στοιχεία (ε) έως (ια) ανα- 
ριθμούνται σε (δ) έως (ι) αντίστοιχα. 

3. Ο ανώτερος βαθμός μέχρι του οποίου μπορούν να ε¬ 
ξελιχθούν οι αξιωματικοί του Σ.Ε.Π. του Στρατού Ξηράς 
είναι αυτός του Υποστρατήγου. 

4. Οι αξιωματικοί του Σ.Ε.Π. του Στρατού Ξηράς συ¬ 
μπληρώνουν κατά βαθμό τον προβλεπόμενο στο επόμενο 
εδάφιο χρόνο διοίκησης ή ειδικής υπηρεσίας. Οι αξιωμα¬ 
τικοί βαθμών Ανθυπολοχαγού μέχρι και Αντισυνταγμα- 
τάρχη συμπληρώνουν σε κάθε βαθμό δύο (2) έτη χρόνο 
διοίκησης σε μονάδες, υπομονάδες, διμοιρίες του Σώμα¬ 
τός τους ή ειδικής υπηρεσίας σε Γραφεία Έρευνας και 
Πληροφορικής Συγκροτημάτων ή Σχηματισμών, ενώ οι α¬ 
ξιωματικοί βαθμού Συνταγματάρχη οκτώ (8) έτη συνολι¬ 
κής υπηρεσίας αξιωματικού σε μονάδα ή γραφείο του 
Σ.Ε.Π., περιλαμβανομένης και αυτής του Όπλου ή Σώμα¬ 
τος στο οποίο ανήκαν πριντη μετάταξή τους στο Σ.Ε.Π.. 


5. Η παράγραφος 11 του άρθρου 11 του Ν. 2439/1996 
(ΦΕΚ 219 Α') αντικαθίσταται ως εξής: 

"11. Αξιωματικοί που προέρχονται απο Ανθυπασπιστές, 
στους οποίους αναγνωρίζεται, για προαγωγή στη συνολι¬ 
κή υπηρεσία αξιωματικού, ο χρόνος της παραγράφου 9 
του άρθρου 5, δεν προάγονται στον επόμενο βαθμό, αν 
δεν έγινε έναρξη προαγωγής στο βαθμό αυτόν των αξιω¬ 
ματικών Όπλων και Σωμάτων Τεχνικού, Εφοδιασμού και 
Μεταφορών, Υλικού Πολέμου και'Ερευνας και Πληροφο¬ 
ρικής του Στρατού Ξηράς, προέλευσης Στρατιωτικής 
Σχολής Ευελπίδων, των Μαχίμων του Πολεμικού Ναυτι¬ 
κού και των Ιπταμένων της Πολεμικής Αεροπορίας, οι ο¬ 
ποίοι ονομάστηκαν μόνιμοι Ανθυπολοχαγοί, Σημαιοφόροι 
ή Ανθυποσμηναγοί αντίστοιχα μέσα στο ίδιο με τους α¬ 
ξιωματικούς αυτούς ημερολογιακό έτος." 

6. Η υποπαράγραφος α' της παραγράφου 17 του άρ¬ 
θρου 20του Ν. 2439/1996 (ΦΕΚ219Α') αντικαθίσταται ως 
εξής: 

"α. Ταξίαρχοι Ελεγκτικού του Στρατού =ηράς". 

7. Έναρξη ισχύος του παρόντος άρθρου από τη δημο¬ 
σίευσή του στην Εφημερίδα της Κυβερνήσεως. 

Άρθρο 19 
Έναρξη ισχύος 

Η ισχύς των διατάξεων αυτού του νόμου αρχίζει: 

α) των διατάξεων του άρθρου 12 από 1ης Ιανουάριου 
2001 και μετά, 

β) των λοιπών διατάξεων από τη δημοσίευση αυτού του 
νόμου στην Εφημερίδα της Κυβερνήσεως, εκτός και αν ο¬ 
ρίζεται διαφορετικά από αυτές. 

Παραγγέλλουμε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 9 Μαρτίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΠΑΠΟΥΤΣΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 9 Μαρτίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




